EBYAALIWO KUMULEMBE GW`A KHALIFAH UMAR\nEnjawukana ez`agwaawo wakati wabaswahaba kumulembe gwa Umar n’azo nyingi wabula katwogere ntono.\nAbawandiisi be byafaayo baa wandiika nti : Mu mwaaka gwa 21 A.h Umar yatuma Abu-Hurairah abereomukulembeze mu bahrain n’a beerayo emyaaka ebiri oluvanyuma Umar yenyini n’amujjako obukulembeze n’abuwa Uthman Ibn Al-Aaswi Athaqafi. Teyakoma ku kumujja kubukulembeze kyokka wabula ya mujjako omutwaalo gwa sente (Dirham) nga amugamba nti yazibba musente z’abusiramu oluvanyuma Umar ya yita Abu-Hurrairah n’a mugamba nti we nnaku kozesereza (Wennakufuulira omukulu we twaale lya bahrain wali tolina kyoolina kyokka nnawulidde nti watunze enfalaasi ne bakuwaamu Dinaar 1, 600 lukumi mu lukaaga?!!! N`a mugamba nti nnalina enfalisi zange ze najuna nge birabo byange, Umar naamugamba wali ozibaze nti zizo, Umar nalaira nti ebyo sibibyo n`amusika namukuba endoddo y’omuggo okutuusa bwe yamuleeta omusaayi.\n2. Ekyookubiri : Ya wandiika Al-Hakeim mu kitabo kye Al-Mustadraq: mu mulyaango gwa Hudoud (Ebibonerezo) ejjuz 4 olup: 376. Agamba nti :(Waliwo omusajja omu okuva mu ba muhajreina abaasooka yanywa omwenge ne bamuleeta ewa Umar (Eyali omukulembeze wa basiram) Amulamule Umar nalagira bamukube kibooko, omusajja kyaava abuuza lwaaki munkuba?! Wakati wange naawe Umar tulina kitabo kyakatonda, Umar n’amubuuza kitabo ki ekyakotonda miwessikuweera kibonerezo kino? Omusajja n’amudamu nga amugamba katonda agamba mu kitabo ekyo (Qur`an): “(Abakkiriza katonda ne bakola n’e mirimu emirungi tebalina kabi kwe byo bye baba balidde)”. N`amugamba ndi mwaabo abakkiriza ate nebakola emirimu emirungi nebatyai ne katonda oluvanyuma n’e baloongoosa nze nnali n’o mubaka wa wakatonda mulutalo lwe Badri, ne mukussaako omukono ku ndagaano ye Hudaibiya, mu mulutalo lwa Khandaq, ne muntalo endala zonna nnali naye, Umar kyaava abuuza abaaliwo nti muddamu ki kweebyo?! Ibn Abbas n’agamba a’aya eyo gyasomye yakka mu kusonyiwa mwebyo eby’ayita n’o kubeera nti kabonero kwabo abasigalawo kubanga katonda agamba muteeka eddala “(Abange mwe abakkiriza mazima ddala omweenge ne zzaala... mirimu gya shaitwan’’n`asomala aya endala n’a mugamba abakkiriza ne bakola emirimu emirungi oluvunyuma ne batya katonda n’e balongoosa, katonda yabagaana okumywa omweenge. Umar n’a mugamba nti oyo gedde mazima kati mulaba tukoze tutya?? !! Ali (a.s) n’agamba nti : Omuntu bwaanywa omwenge atamira, ate bwatamira, awunga, bwawunga alimbamulwaatu ate omuntu bw`aliimba okulimba kw’olwaatu akubibwa kibooko mu (Mateeka) kinaana Umar n’a lyooka alagira bamukube embooko kinaana naye nga okusooka yali yebuuza kyakukola nga asobeddwa jukira nti yeyali omukulembeze w’abusiram ekiseera ekyo.\nBwekiba nga bweekityo bwekiri, butya ono omuwandiisi bw’awayiriza aba Shia era ng’abasibako ebitajja kunzikiriza yaabwe okujjako nga agenderera kuteekawo mpalana wakati waabwe n’abasiraamu abalala, bwekitaba ekyo butya bwayinza okugamba nti Shia bateeka ku Imaam Ali (a.s) imam waabwe asooka ekitendo eky’obunnanfuusi?! Tetumanyi omuwandiisi ono ekyo kululwe yye akitwaala atya.\nOmuwandiisi yagamba nti : Abashia bavuma baswahaaba ba Nnabbi (s.a.a.w) mulwaatu kyokka ekye nnaku waliwo abamu mu ba Ahlu-Sunna ababataasa era nebabalwaanirira, abo abakola ekyo tebamanyi kintu wadde kubikwaatagana n’obubi bwa Shia, era tebakomaawo nebaggulawo n’omulyango gw’okukolagana nabo?.\nTugamba nti : omuwandiisi ono okwoogera kino kitubikkurira era nekitulaga kyaalina mu mutima gwe ogujjudde ensaalwa n’empalana ku bashia - Imaamiyyah - n’okugezaako okuzibira banne omulyango gw’okumanya.\nOmuwandiisi yagamba nti : Abashia bateeka ku Imam Ali obukumpanya buno nga bagamba nti Imam Ali yamanya obukumpanya bwa AbuBakar ne Umar okubeera nti baakumpanya obwa Khalifah (Obukulembeze) oluvanyuma lwa Nnabbi (s.a.a.w) kyokka nti yakozesa “Taqiya “(Okwoolesa kirala kyokka nga mumutima akakasa kirala) era n’atabalwaanyisa wadde okubagambako. Okwo kulimbika kwa Shia okw’ebigambo ebitaali bituufu ku Ali, era nga ekyo kiraga obukyaamu bwa Shia era mw’ekyo bagenderera kutyooboola kitiibwa kyabaswahaba ba Nnabbi (s.a.a.w) nebagifuula nsonga y’okugaana bukulembeze bwaabwe oluvanyuma lw’omubaka.\nTugamba nti : Omuwandiisi by’yogera ku Shia byansimattu ebitalina webikwaataganira ddala wadde n’enzikiriza ya Shia, kuba singa yayogera ekitabo kya Shia omusangibwa ebintu ebyo twaalitegedde kintu ki kyayagala okwoogera bwekitaba ekyo, ebitabo bya Shia-Imaamiyyah bingi nyo bijjudde esonga eno eyeeraliikiriza omuwandiisi, era buli kimu mulimu obujulizi obumala kubuli nsonga.\nShia-Imaamiyah- Tebali mw’abo abakweeka enzikiriza yaabwe okujjako mu biseera ebimu era ebitono ebibeera nga singa baba tebakoze ekyo kibaviiramu okuyiwa omusaayi gw’abwe. mubutuufu bbo tebalinga muwaandiisi mukubeera n’e nsaalwa n’obutamanya bwekitaba ekyo tewali nsonga egaana kuggulawo mulyango gwaakunyonyolagana balyooke batuuke kukutegeeragana era tekiba kyaabwenkanya omuwandiisi okubayita abatategeera oba abatalina kyebamanyi.\nEra ekyo eky’okubagaana okwoogera ne Shia mukunyonyolegana kikasa obutiitiizibwe n’okweeraliikirira nti singa abantu banaayogera ne Shia bajja kufuna ekituufu bamanye nti byonna byebaboogerako byaburimba olwo abo aboogera ebigambo ebyo baswaale eri abantu abo nga bamaze okubategeera.


Abamu ku basuubuzi mu katale k'e Kasubi bazize akatale akapya\nNSALESSALE w'abasuubuzi ab'omu katale k'e Kasubi akakadde okusenguka okudda mu katale akampya wa leero ku Mmande kyokka abamu ku basuubuzi basuze bawera okusimbira ekkuuli enteekateeka za KCCA ez'okubasengula.\nKu Lwomukaaga abakungu ba KCCA nga bakuumibwa poliisi n'amagye baayise mu katale nga bawa abasuubuzi nsalessale wa Mmande (leero) nga bonna bavudde ku kkubo okudda mu katale akapya akaabazimbiddwa Gavumenti. Kyokka abamu ku basuubuzi oluvannyuma lw'okufuna amawulire gano baaweze nti si baakugendayo kubanga kubanga akatale kafunda nnyo mpozzi nga gavumenti ekagaziye nga bonna abasuubuzi 1,500 abakolera ku luguudo bagenda kwetaayizaamu.\nKyokka abamu baategeezezza nti, nti, wadde wafunda naye tebalina kyakukola era bano baatandikiddewo okugenda mu katale akapya okukwata ebifo mu bwangu wadde nga n'abamu baabadde bagenze n'ebintu byabwe kyokka baagenze okutuuka ku ggeeti ne balemesebwa okuyingira olw'okuba tebaabadde na kaadi ziraga nti balina emidaala mu katale.\nAbasuubuzi abawakanya eky'okuyingira mu katale beegattiddwaako sipiika wa KCCA, Abubaker Kawalya eyayisizza ekizindaalo ng'akunga abasuubuzi obutagenda mu katale kapya kubanga kafunda era bannaabwe abamu tebalina we bagenda kukolera.\nSsentebe w'abasuubuzi Ronald Zzibu yabategeezeza nti amawulire g'okusenguka gaabatuuseeko era bagezaako okulaba ng'abasuubuzi baggweera mu katale kano. Era nti bakyalaba ngeri ya kufunza ku midaala. Zibu yategeezezza nti buli ludda abawagira n'abawakanya bonna balina ensonga kyokka balina okusooka okukkiriza akatono ke baakafunako olwo babanje okugaziwa.\nOmwogezi wa KCCA Daniel Nuwabwine yagambye nti ekiseera kino buli ekyetaagisa abasuubuzi okudda mu katale kyateereddwawo nga basuubira nti olwaleero) bonna bagenda kuva mu luguudo.


Noah Kiyimba asabye abakulembeze b'e Butam...\nABAABADDE mu musomo gwaffe ogwa ‘The Great Sundowner' mwakirabye bulungi nti, emmwaanyi osobola okukamulamu butto. Era hhenda nnyongera okukulambululira biki ebyaliyo naawe oyongere okwefumiitiriza oba oli awo olibaako ky'otandika ne weefuniramu ensimbi.\nKino okukikola kyangu, kubanga oginoga nga mbisi n'ogyanika n'etuuka ku bitundu 10 ku 100 eby'amazzi olwo n'olyoka ogiteeka mu kyuma ekigikamulamu butto. Ekyuma ekikamulamu butto kitandikira ku bukadde butaano, waliwo eky'obukadde 15 nga kino ekirungi ekikiriko kisobola okweggyirako akakuta n'oluvannyuma ne kikamula so ng'ekigula obukadde obutaano ggwe asooka okukiggyirako akakuta.\nSsinga okamula emmwaanyi, kkiro 100 zivaamu liita 20 eza butto ate buli liita tugigula emitwalo 20, ekitegeeza nti kkiro 100 ozifunamu obukadde buna. Jjukira nti, Abazungu emmwaanyi bazeetaaga naddala mu biseera nga bino eby'obutiti anti zirimu ekirungo kya ‘Caffeine' ekibayamba okutambuza omusaayi ne bayita bulungi mu butiti.\n2 Eri abantu abalina ebirowoozo, acamula obwongo n'okuyamba omusaayi okutambula n'otobeera munyiikaavu kuba olumu buvaako omuntu okwetuga.\n3 Ku baana abasoma, abayamba okubeera n'obwongo obwogi ne Kkiro 100 ez'emmwaanyi zikuwa obukadde\n8 Alimu ekirungo kya ‘Anti oxidants' ekiyamba okwoza ekibumba naddala abo abanywa omwenge. Era ayoza n'ensigo.\n14 Tusobola okumukozesa ng'ekyokunywa ku caayi ate n'okuzzaamu amaanyi naddala abo abakola ne bakoowa.\n16 Olw'okutambuza obulungi omusaayi, ayamba abaami abanafu okwezza obuggya ne baddamu embavu nga bafuna amaanyi g'ekisajja. Omukenkufu Nyanzi asangibwa ku Equatorial Mall, edduuka nnamba 152 mu Kampala. Mufune ku 0702061652 / 0779519652.


Bya Mponye Ivan\nNdawula Mutebi ng'ono y'atwala ekyalo Kiyirikiti - Nyendo mu disitulikiti y'e Masaka ye yakwatiddwa nga yeegadanga ne Hadijja Nannyonga muka Abdul Nkoba bonna abatuuze ku kyalo Kiyirikiti.\nNkoba agamba nti yagatibwa ne mukazi we nga 8/9/2001 bamaze emyaka 18 mu bufumbo era amulinamu abaana bataano.\nOno ategeezezza Bukedde nti amaze ebbanga lya mwaka mulamba nga bamuwa amawulire ga mukazi okwegadanga ne ssentebe.\nYaludde ddaaki n'atandika okwekengera entambula za Nannyonga ekyamuviiriddeko okusuula enkessi okutuusa lw'abakutte lubuno nga beeraga mapenzi.\nNkoba akoola ogw'okuvuba ebyennyanja agambye nti annyoleddwa nnyo olwa mukazi we okwenda ne yejjusa ne ssente ennyingi ze yassa mu kumwanjula n'agamba nti taziwadde kitiibwa n'adda mu kuweebuula ekkula ly'obufumbo.\nENGERI GYE YALUSEEMU OLUKWE OKUMUKWATA\nNkoba agamba nti wakati ng'amaze okukakasa obwenzi bwamukaziwe yafuna bambegabe abekyaama nebatandika okumulinya akagere balabe nga bamukwata.\nNkoba agamba nti bambega be bamutegeezezza nga Hadijja ewa Ndawula abadde kumpi yafuulayo makaage nga obudde bw'ayagala bw'agenderayo nga n'oluusi asulayo naddala ennaku bba Nkoba z'abeera mu safaari ku bizinga.\nBambega ba Nkoba baaliimisizza Hadijja ng'amaze okwesogga enju ya ssentebe ne bamukubira olwo n'alinnya okuva ku bizinga era mu Nyendo yatuusemu ng'obudde busaasaana.\nNga 15/11/2019 Hadijja yasimbula ewaka ku saawa satu ezekiro negenda ku kateeti kandawula akatono era nakubira Ndawula esimu najja namugulira.\nBambegabe bayuta nkoba bukubirire era wabula nebamutegeeza nga ensonga ezo bweziri bwezetagisaako omukazi ate nga bba abasirikale balina bassajja bokka era nebamugira okozese ba crime preventer era nga bano bakoledde dala omululimu.\nNkoba ng'ali wamu ne bambega be n'aba LDU baakonkonye ssentebe ne bamutegeeza nga bwe balina emisango beetaaga buyambi bwe kyokka n'abategeeza ng'obudde bwe bukyali bwa kiro wabula ne balemerako okutuusa lwe yapondoose n'aggulawo.\nNkoba yamusoyezza kajjogijjogi w'ebibuuzo n'okumukanda amubuulire wa mukazi Hadijja gy'amukwese bw'atyo ssentebe n'agonda n'abayingiza mu kisenge.\nNkoba nnannyini mukazi\nOno yazze okuggulawo ng'ali bukunya tayambadde kuba yawenjudde kateni era ne Hadijah naye yasangiddwa ng'ali bute nga bwe yazaalibwa.\nBano baatwalidwa ku poliisi y'e Masaka okwongera okulondoola ensonga zaabwe Nkoba n'aggula ku ssentebe omusango gw'obwenzi ku fayiro nnamba SDREP: 43/09/11/2019 .\nNkoba bakira awoza kimu 'Nannyonga nkumaze todda mu maka gange' kyokka ng'eno Nannyonga akalambidde awoza kimu 'Sirina gyendaga, siva mu ddya nnina okudda mu baana be bange nfumbe.\nEmbaga ya Nkoba mukazi we Hadijja gwe yakwatidde mu bwenzi


Kookolo w’omu lubuto - Wikipedia\nKookolo w’omu lubuto\n1 Enfaanana ya kookolo w'omu lubuto\n2 Ebireeta kookolo ono n'obubonero\n3 Engeri y'okuziyiza kookolo ono\nEnfaanana ya kookolo w'omu lubuto[kyusa | edit source]\nKookolo w’omu lubuto[] y'Oyo akwata ku kasusu ak'omunda ak’omu lubuto. ObubonerO bwe obusooka kuliko: ekikeeto, okulumizibwa waggulu mu lubuto, okusinduukirirwa emmeeme, n’obutaagala kulya. Obubonero obw’oluvannyuma mulimu: omubiri okuwewuka, olususu olwa kyenvu, okusesema, obuzibu mu kumira, omusaayi mu bubi, n’ebirala. Kookolo ono asobola okuva mu lubuto n’asaasaanira ebitundu by’omubiri ebirala nga; ekibumba, amawuggwe, amagumba, ku lubuto ne mu bifo eby’ensanjabavu.\nEbireeta kookolo ono n'obubonero[kyusa | edit source]\nEkisinga okuleeta kookolo ono ke kawuka ak’ekika kya bacteria akayitibwa Helicobacter pylori era nga kano kalwaza abantu 60% ku bafuna obulwadde buno. Ekirala ekireeta kookolo ono kwe kulya enva endiirwa ensibe mu mikebe n’okunywa ssigala. Abantu 1-3% bafuna obulwadde buno nga babusikira okuva mu ffamire zaabwe.\nEbiseera ebisinga obulwadde buno bukula mu muntu mu mitendera egy’enjawulo era nga kitwala emyaka. Kookolo ono akeberebwa nga bayita mu kuggya akanyama ku muntu ateeberezebwa okuba ne kookolo ne bakakebera mu kyuma, okumukuba ebifaananyi okulaba oba ng’obulwadde busaaasanye mu bitundu by’omubiri ebirala.\nEngeri y'okuziyiza kookolo ono[kyusa | edit source]\nOkulya enva endiirwa, emmere erimu ekiriisa ekya proteins ez’ekigero ne butto ava mu binazi bisobola okukendeeza ku katyabaga k’okufuna kookolo ono nga kuno kw'ogatta n’okwewala okunywa ssigala. Singa kookolo w’omulubuto ajjanjabwa mangu, olwo ebizibu bingi byaleeta biba bisobola okuwonyezebwa. Obujjanjabi buzingiramu okulongoosa n’obujjanjabi obulala. Singa abeera ng’ajjanjabiddwa nga buyise kiba kyetaagisa omulwadde oyo okufiibwako mu ngeri ey’enjawulo.\nEbivaamu oluusi tebiba birungi ng’omuwendo gw’abo abawangaala okumala emyaka etaano nga bali ku bujjanjabi bali 10% bokka mu nsi yonna. Kino kibaawo olw’ensonga nti abantu abasinga abalina obulwadde buno babugayaalirira ne bukula. Mu Amerika abasobola okubeererawo ku bujjanjabi okumala emyaka etaano bali 28%, mu Korea ey’omu bukiikaddyo bali 65% olw’okunyiikira okwekebezanga.\nMu nsi yonna kookolo w’omu lubuto ye wookutaano mu bika bya kookolo asenkenya abantu era ng’akwata kya kusatu mu bika bya kookolo ebitirimbula abantu. Kookolo ono akola ebitundu 7% eby'abalwadde wamu n’ebitundu 9% eby’abantu abafa. Mu 2012, yakwata abantu emitwalo 950,000 era ng’emitwalo 723,000 be baafa. Ng’emyaka gya 1930 nga teginnaba, mu bitundu by’ensi ebisinga, nga ne Amerika mw’ogitwalidde, kookolo ow’omu lubuto ye yali asinga okutta abantu. Omuwendo gw’abantu abafa obulwadde buno gugenze gukendeera okuva olwo nga kino kirowoozebwa okuba nga kivudde ku kulya emmere ey’omu mikebe essibwa mu byuma ebinnyogoza okusobola okugikuuma nga nnungi. Kookolo w’omu lubuto ali nnyo mu nsi za Ssemazinga wa Asia ey’obukiika ddyo wamu ne Bulaaya ng’alabikira nnyo mu basajja okusinga bwe kiri mu bakazi.\nBino bigyidwa ku "https://lg.wikipedia.org/w/index.php?title=Kookolo_w’omu_lubuto&oldid=21895"\nLuno olupapula lwasemba okukyusibwamu ku 08:42, 21 Gusooka 2017.


Eby'okukuba omuyimbi Pallaso e South Africa bikyuse, omu ku baabaddewo bw'ayogedde bye yalabye n'annyonnyola ekituufu ekyamuleetedde okufuna ebisago by'alina kati.\nAmawulire ga Pallaso (Pius Mayanja) okumukubira e South Africa gaasattizza abooluganda n'abawagizi be era bangi n'okutuusa kati bakyebuuza ekituufu ekyabaddewo.\nPallaso e South Africa yagenzeyo wiiki ewedde okuyimba ku kivvulu kya valentayini ekyabadde ku Ferndale Recreation Centre e Johannesburg ng'ali wamu ne bakazanyirizi Madrat ne Chiko era ne wiikendi eno alina ebivvulu mu bitundu bya South Africa ebirala.\nAmawulire agaasoose okusaasaana mu kiro ekyakeesezza Olwokuna gaalaze nga Pallaso bwe baamuzingirizza mu kitundu ky'e Turffontein ekisangibwa mu kibuga Johannesburg ne bamukuba mizibu nti olw'okukwana omuwala ate ng'omuwala ono yabadde alina muganzi we.\nPallaso eby'omuwala yabiwakanyizza ng'agamba nti yagudde mu bannansi b'e South Afrika abaabadde baswakidde nga bakuba n'okutemaatema buli gwe basanze okwefaananyirizako ebikolwa by'Ekittabaddugavu ebizze bibalukawo mu ggwanga lino (Xenophobia) era nti be baamukubye.\nWabula omu ku baabaddewo atayagadde kumwatuukiriza mannya agamba Pallaso yagudde bwe yabadde adduka bamusaayimutabule (bayite Abacootala) abaabadde beesaze akajegere nga beegugunga olw'omuntu waabwe eyattiddwa. "Olunaku lwakedde bulungi nga bulijjo era ekitundu ky'olunaku ekisinga Pallaso yakimaze wa Hajjati Zaituni e Winchester.\nPallaso yagenze e South Africa ne pulaani y'okukwata vidiyo y'oluyimba lwe era ku ssaawa nga 8:00 ez'emisana yatandise okugikwata. Ekitundu ekisooka yakikwatidde waka wa Hajjati Zaituni wano we yavudde ne Denis Kiwunya eyabadde avuga mmotoka ne beeyongerayo awalala.\nNga buwungeera baavuze bakomewo we baasimbudde kyokka baabadde banaatera okutuuka mmotoka n'esika Kiwunya kwe kugisimba ku mabbali g'oluguudo akole ku ky'amafuta.\nBaabadde baakasimba ne balengera ekibinja ky'abantu abaabadde baswakidde nga bakutte emiggo n'ebissi ebirala nga beegugunga olw'omuntu waabwe eyabadde attiddwa era mu kutya okungi Pallaso yalabye banaatera okutuuka ku mmotoka kwe kufubutuka n'adduka nga akaweewo ng'alowooza nti Ekittabaddugavu ekitera okubeera mu South Africa kimusemberedde.\nAbaabadde beegugunga bwe baalabye Pallaso ng'awenyuka ne bamuteebereza okubaako ky'amanyi oba okuba omuntu omukyamu ne bakuba mmotoka mwe yabadde, eyabadde erekeddwa ku mabbali g'ekkubo.\nEyeerabiddeko ono agamba nti Pallaso mu kuwenyuka yatalantuse n'agwa kwe kufuna ebinuubule ku mikono n'akakongovule era we yatuukidde we yabadde alaga ng'abunye omusaayi.\nAyongerako nti kubanga ebiwundu tebyabadde bya maanyi, baakoze ku nteekateeka z'okumutwala mu ddwaaliro okufuna obujjanjabi obusookerwako wabula waliwo munne eyamuwadde amagezi nti asobola okukozesa embeera okukola amawulire era kwe kukola akatambi ke yasoose okubunyisa n'oluvannyuma beeyongedeyo mu ddwaaliro gye beekubidde ebifaananyi nabyo ne basaasaanya ku mikutu mugattabantu." Eggulo Pallaso ng'ayogera ku mbeera kati gy'alimu ne bw'awulira yasoose kugumya bawagizi nti agenze atereera wadde akyawuliramu obulumi olw'ebisago bye yafunye kyokka yalaze okwennyamira olw'abantu abamu nti mu kifo ky'okunyolerwa awamu naye bafudde ebizibu bye emboozi.\nMaama wa Pallaso alaze okutya olw'obulamu bw'abaana be. Ng'ayogera ku byatuuse ku mutabani we yasoose kulaga kutya olw'ebikolobero ebizze bikolebwa ku baana be ekyavaako ne muto waabwe AK47 okufa mu ngeri etetegeerekeka. "Ekisinga obukulu bwe bulamu.\nOba yabadde na muka musajja oba yabadde agenze kugula njaga tusooke tutaase obulamu bw'omuntu n'oluvannyuma buli muntu ayogere by'ayagala,"bwe yagambye. Ate ye mukulu we Jose Chameleone agamba nti Pallaso gw'amanyi era gwe yakula naye tasobola kulwanira muwala.\n"Sisuubira nti Pallaso ali ku ddaala erirwanira omukazi. Ne mu Uganda tulina abawala abalungi bangi ate ndabye emirundi mingi nga ntambula ne Pallaso ng'abawala bennyini be bamwekwanira nze ndowooza ayinza okuba yagudde mu bantu abakyamu."\nEngeri Bobi Wine gye yatambuddemu okuva e Gulu okutuuka e Lubaga


Bukedde Online - Lukyamuzi ne Kasibante bavuddeyo ku misolo emipya\nLukyamuzi ne Kasibante.\nABALWANIRIZI b'eddembe ly'obuntu bawakanyizza emisolo emipya gavumenti gy'ereeta mu mbalirira y'ebyensimbi ey'omwaka gwa 2021-2022, n'ebawa gavumenti amagezi okusala ku mbalirira yaayo n'abakozi.\nJohn Ken Lukyamuzi eyali omubaka wa Lubaga South ne Joseph Kasibante pulezidenti w'ekibiina kya National Tax Payers Protection be bakulembeddemu Bannayuganda okuwakanya emisolo gino.\nLukyamuzi yategeezezza nti kikyamu Minisita w'ebyensimbi okuvaayo mu kiseera kino n'alangirira emisolo emipya ng'abantu bakyali mu kulwanagana na mbeera ya Covid-19 eyadobonkanyizza ennyo ebyenfuna bya bantu ssekinnoomu.\nYagambye nti okuteeka omusolo ku bidduka okuli pikipiki ne mmotoka kikyamu kubanga bano bawa omusolo ku sipeeya, amafuta n'ebirala nga kitegeeza nti okubateekako omusolo kubeera kubasasuzza mirundi ebiri ekitakkirizibwa mu mateeka.\nYayongeddeko nti kino tekikoma mu kutyoboola ddembe lya buntu kyokka wabula kinyigiriza embeera z'obuntu ezaabulijjo ate ng'abantu abasinga obungi balimi.\n"Omwaka oguwedde gavumenti yasonyiwa kkampuni ez'enjawulo emisolo gya buwumbi 809 awatali kuwa nsonga nnambulukufu, ssente zino zaali zisobolera ddala okukozesebwa gavumenti awatali kunyigiriza Bannayuganda.''Lukyamuzi bwe yategeezezza.\nYagambye nti gavumenti yandibadde ekendeeza ku nsaasanya yaayo mu minisitule zaayo ez'enjawulo, okukendeeza ku muwendo gw'ababaka, embalirira y'amaka gw'obwa pulezidenti n'ebirala okusobola okutaasa Bannayuganda.\nYe Kasibante yagambye nti ekibiina kyabwe kivunaanyizibwa okulwanirira abawi b'omusolo era tebawakanya kyakuwa musolo naye Bannayuganda tebalina kyebafuna mu musolo ogubasoloozebwamu.\nAbantu okudduka mu bizimbe mu Kampala kabonero akakasa nti embeera y'ebyenfuna si nnungi mu ggwanga naye gavumenti eremeddwa okukiraba ate neeyongera okubabinika emisolo nga n'ogw'ebizimbe gunyigiriza mupangisa.\nBino webijjidde nga minisita w'eby'ensimbi yalangiridde emisolo emipya ku bantu abakozesa yintanenti ogw'ebitundu 12 ku 100, okuzzaawo omusolo ku bidduuka, omusolo ku nuuni n'ebirala.\nBano kati bategesse okwekalakaasa okw'emirembe nga April 29. Bayise Bannayuganda bonna abalumirirwa eggwanga okubeegattako mu kutambula okw'emirembe okuva ku City Square mu Kampala okutuukira ddala ku ssomero lya Nakivubo Blue Primary School wakati w'essaawa 4:00 ez'oku makya 7:00 ez'emisana.\nSijja kukkiriza binnya mu Kampala -Lukwago\nNja kuvuganya ku bwapulezidenti - Erias Lukwago


Bukedde Online - Aba NRM ababeera ebweru bakoze enkyukakyuka mu bukulembeze\nAba NRM ababeera ebweru bakoze enkyukakyuka mu bukulembeze\nBannayuganda 11 babakwatidde e Thailand lwa...\nAdded 20th July 2017\nABA NRM ababeera mu mawanga g’ebweru bakyusizza mu bakulembeze baabwe ne balonda ssentebe w’ettabi lyabwe e Misiri Jennifer Lynn Nabisere ku bumyuka bwa ssentebe w’ekibiina mu nsi yonna.\nNabisere ne Kitungulu abagudde mu bintu\nNabisere nga y’abadde amyuka nampala w’ekibiina kino, kati y’agenda okumyuka Ssentebe waakyo ow'ekiseera, Mw. Patrick Asiimwe era ng’azze mu kifo kya Mw. Yusufu Musoke aweereddwa obuvunaanyizibwa obulala, kyokka nga n’ekifo ky’okukulira ettabi ly’ekibiina ery’e Misiri akisigaddeko.\nOmwogezi w’ekibiina kino ow’ekiseera Mw. Moses Kimuli ategeezezza nti mu nkyukakyuka ze zimu, Mw. Keith Kitungulu ow’e South Africa y’afuuse omumyuka wa nnampala waabwe era nga bino bikoleddwa ng’ekibiina bwe kyetegekera okulonda kwa bonna okubindabinda.\nKimuli agambye nti enkyukakyuza zino era zigendereddwaamu okwongera okussa abakyala ku mwanjo mu kibiina nga bw’eri enkola ya NRM.\n“Mw. Edris Kironde abadde omukunzi w’abantu naye akwasiddwa emirimu emirala mu kibiina nga bwe bagenda mu maaso n’okulambika enzirukanya y’emirimu mu kibiina enaayongera okubakulaakulanya,” Kimuli bwe yategeezezza.\nN’agattako nti bino byonna bikoleddwa okwongera okunyweza ekibiina ebweru wa Uganda n’okulaba nga kisigala kiweereza bulungi bammemba n’eggwanga Uganda.\nAsabye abo bonna abaweereddwa obuvunaanyizibwa okubutuukiriza era n’abaagaliza okuweereza obulungi okulaba nga tebava ku mulamwa ogw'okwegatta n’okukulaakulana.


Bukedde Online - "Bannayuganda muyige Oluchina"-Mukugu\nKituufu Oluzungu lujja kusigala nga lwe lusinga okwogerwa mu nsi naye okumanya Oluchina kijja kubayamba’’ kakensa w’ebyenfuna by’e China\nKAKENSA mu byenfuna Dr. David Dollar awadde Bannayuganda amagezi okutandika okuyiga okwogera Oluchina ng’agamba nti lujja kubayamba okuganyulwa ennyo mu nkolagana ya Uganda ne China ekute akati naddala mu by’ensubulagana n’ebyamakkolero ensangi zino.\nOluchina lulimi luzibu naye Bannayuganda naddala abayizi basobola okuluyiga. Uganda esobola n’okuwereza abayizi ku yunivasite z’e China ne baluyiga.\nKituufu Oluzungu lujja kusigala nga lwe lusinga okwogerwa mu nsi naye okumanya Oluchina kijja kubayamba’’ kakensa w’ebyenfuna by’e China Dr. Dollar bwe yagambye ng’ayanukula abawadde amagezi olulimi luno lussibwe ku nnimi ezisomesebwa mu masomero ga Uganda agasinga obungi.\nYabadde ayogerera mu musomo ogukwata ku ngeri Uganda gy’esobola okufuna mu nkulakulana ya China ogwabadde mu Golf Course Hotel mu Kampala ogwategekeddwa bbanka enkulu. Era gwetabiddwamu ne gavana wa bbanka eno Tumusiime Mutebile.\nKyokka Dollar alabudde Uganda obuteesiba nnyo ku bya kwewola ssente kuva mu mawanga gaakula ng’erowooza nti mw’ejja okuyita okwekulakulanya.\nN’agamba nti China yayita mu kukekereza n’okutereka ku ssente abantu ze bafuna wamu n’okukolagana n’amakkampuni g’amawanga amanene okukola bizinensi sso ssi kwewola n’esobola okulakulana.\nDollar, Omumerica eyakolako mu bbanka y’ensi yonna yategeezezza Uganda esanidde esseewo embeera esobozesa Abachina ne banaggagga okwongera okutandika wano emirimu nga muno mulimu okulwanyisa enguzi,okukendeeza ku bbeeyi y’amasanyalaze.\nEra n’agamba nti Uganda erina okulaba ng’enfuna mu kuvuganya okuliwo wakati w’amawanga g’Abazungu ne China ku ky’okuleeta mu Africa ensimbi.\nYagambye nti amakkampuni g’Abazungu agaagala okwenyigira mu by’okusima amafuta ga Uganda basaanidde okukolaga ne kkampuni z’Abachina.\nN’agamba nti Abachina balina ssente ng’ate amakkampuni g’Abazungu balina tekinologiya n’olwekyo bwe bakwatagana basobola okufuna mu bizinensi ezitali zimu ezikolebwa mu Uganda.\nNg’ayanukula ebigambibwa nti ebintu ebikolebwa e China ebiretebwa mu Uganda biri ku mutindo mubi, Dollar yagambye nti okwemulugunya kuno yakuwuliddeko.\nKyokka n’agamba nti kiri eri Bannayuganda okulemerako okulaba ng’omutindo gw’ebiretebwa guli waggulu.\nMmengo ekyabaga by'eneeteesaako ne Gavumenti


Ekirwadde ky’ebola - Wikipedia\nEkirwadde kya Ebola\nEkifananyi ekyakubwa mu 1976 ekya ba naansi ababiri nga bayimiridde mu maaso ga Mayinga N., omulwadde wekirwadde kino; yafa nga wayisse enaku ntono oluvanyuma lwo o’kufuna ekikulukuto kyomusaayi mu mutima gwe.\nEbola virus disease (EVD) oba Ebola hemorrhagic fever (EHF) bwe bulwadde obuluma abantu nga buleetebwa akawuka ka ebola. Obubonero bweyolekera wakati w'ennaku bbiri ne wiiki ssatu oluvannyuma lw'okulumbibwa akawuka akaleeta obulwadde buno, butandika n'ekifuba ekikalu, okulumizibwa mu binywa, no 'kulumizibwa omutwe. Kya bulijjo nti okukulukuta kwe nyiindo, okusesema, n'ekiddukano bigobelera, awamu n'okukendeeza enkola y' ekibumba n' ensigos. Mu kaseera kano, abantu abamu batandika okukulukuta omusaayi.\nAkawuka akaleeta ekilwadde kino osobola okukafuna singa okwatagana n' omusaayi oba amazzi agava mu mumu biri gwe kisoro ekirina obulwadde buno (naddala ekima oba ebinyira). Ekyokutambula kwo bulwadde buno nga buyitta mu mpewo kibadde tekina kakasibwa. Ebinyira bitebelezebwa okutambuza n'okusaasanya akawuka akaleeta ekirwadde kino . Singa abantu bafuna ekilwadde kino, basobola nabo okukisaasanya. Bakaawonawo abasajja basobola okukitambuza mu mazzi gekisajja okumara emyeezi ebiri. Okusobola okujanjaba ekilwadde kino, kyebakola, endwadde endala ezifanaganya obubonero nga Malaria, cholera n'endala ezigwa mu kowe lya viral hemorrhagic fevers zisooka kujibwaamu. Okukakasa obujanjabi, omusaayi gukeberebwa okunoonya akawuka kano antibodies, ekilwadde RNA, oba akawuka kenyini.\nOkubwewala kuzingiramu okukendeeza kunsasana y'ekirwadde okuva ku nkima n'embizzi okutuuka mu bantu. Kino kisoboka okukolebwa okuyitta mu kwekebejja ensolo zino n'okutta ngabwetuziika emibiri jaazo singa zisangibwa nobulwadde buno. Okufumba obulungi e nyama n'okwambala ebizibaawo ngatukwaata kunyama kiyinza okuyamba ko, nga bwebambala ebizibaawo n' okunaaba engalo nga twetooloddwa ababtu abalina ekilwadde. Ebimu kummazi n'ebitundu by'omubiri okuva mubantu abakwatiddwa ekirwadde kino bilina okukwatibwa nobwegendereza.\nTewali bujanjabi butuufu obwekilwadde kino; kawefube owokuyamba abantu abakwatiddwa okilwadde azingiramu okubawa oral rehydration therapy (okunywa mazzi agalimu ekiwomerezze) oba intravenous fluids. Ekirwadde kittira ku sipiidi yawaggulu nnyo mortality rate: okusingira ddala wakati webitundu ataano n'ekyeenda kukikumi abo abakwatiddwa obulwadde. EVD yasooka kulabibwaako Sudan ne mu Democratic Republic of the Congo. Ekirwadde kisinga kubeera mu bitundu bya Sub-Saharan Africa. Okuva mu 1976 (lwe bwasooka okulabibwaako) okuyita mu 2013, wansi wabantu 1,000 buli mwaaka bebakwatibwa. Okulumbibwa akwakasinze obunene bwebuliwo kati mu 2014 West Africa Ebola outbreak, obukutte Guinea, Sierra Leone, Liberia kilabika ne Nigeria. Okutuuka mu gwomunaana 2014 abakwatiddwa abasoba mu 1600 be ba zuuliddwa. Kawefube akyaagenda mu maaso ow'okufuna vaccine; wabula, tewali kati.\nEndagiriro[kyusa | edit source]\nExternal links[kyusa | edit source]\nBino bigyidwa ku "https://lg.wikipedia.org/w/index.php?title=Ekirwadde_ky’ebola&oldid=25989"\nLuno olupapula lwasemba okukyusibwamu ku 07:12, 24 Gwamusanvu 2021.


Bukedde Online - Abaafera yinvesita bavunaaniddwa emisango emirala\nBakaleke aleppuka na gwa kawumbi ka Mukorea...\nOmukenkufu akuleetedde Stevia ow’amazzi akuggya...\nABANTU abeekobaana ne bafera omusuubuzi obukadde 600 nga bamuguza zaabu basimbiddwa mu kkooti ne bavunaanibwa emisango emirala.\nRichard Kamugisha (ku kkono) David Kironde ne Nasser Kibirige nga baggyibwa ku poliisi ya CPS okutwalibwa mu kkooti ya LDC e Makerere.\nBya Eria Luyimbazi ne Pheobe Lunkuse\nBano okuli Stella Birungi Dindi, David Kironde , Richard Kamugisha, Nasser Kibirige ne Yazidi Kabonge be baavunaaniddwa mu kkooti ya LDC e Makerere oluvannyuma lw’okusomebwa emisango egy’enjawulo omuli ogw’okugezaako okufera omusuubuzi Nasri Akil.\nBano poliisi yasooka kubakwatira ku kkooti ya City Hall ku Lwokutaano nga February 9, 2018 oluvannyuma lwa poliisi okubaako fayiro endala ezaali zibalindiridde nga beetaagisa okutwalibwayo bavunaanibwe.\nMu kkooti ya City Hall baavunaanibwa emisango gy’okufera omusuubuzi okuva mu ggwanga lya Lebanon Muhammad Soubhi Assi obukadde 687.\nMu kubakwatira ku kkooti waaliwo okusika omuguwa wakati w’abajaasi ne poliisi abaali balemesa okubakwata, wabula poliisi n’ebasinza amaanyi n’ebakwata ne batwalibwa ku CPS ne baggalirwa .\nEno gye baggyiddwa ne batwalibwa mu kkooti ya LDC.\nMuhammad Soubhi Assi muganda wa Nasri Akil naye baamufera.\nMu kkooti ya LDC omulamuzi George Watyekere yabasomedde emisango omuli okwekobaana okuzza omusango gw’okufuna ssente akawumbi kamu n’obukadde 602 okuva ku Nasri Akil nga bagezaako okumulimba nti bamuguza zaabu omutuufu kkiro 14 n’okugezaako okumuggya ko ssente obukadde 163.\nEmisango emirala kuliko okusaalimbira mu ‘laabu’ ya Yunivasite e Makerere nga kino kyaliwo nga January 10, 2018 nga balina ekigendererwa eky’okufera Nasri Akil.\nKamugisha ye yayongeddwaako omusango ogw’okweyita ky’atali bwe yeefuula omukozi mu ‘laabu’ ya yunivasite y’e Makerere nga y’omu ku beekebejja ebintu.\nMunnamateeka w’abavunaanibwa, Simon Peter Musangala yeemulugunyizza olw’okukwata abantu be nga baakayimbulwa mu kkooti ya City Hall era ne baddamu okuvunaanibwa emisango gye gimu n’asaba ku mulundi guno kkooti ekkirize okweyimirirwa.\nWabula omuwaabi wa gavumenti, Roy Karungi yasabye omulamuzi Watyekere aweebwe ennaku bbiri asooke yeetegereze ebiwandiiko by’abaavuddeyo okubeeyimirira n’okwetegereza fayiro z’emisango egibavunaanibwa eri ku City Hall.\nOmulamuzi Watyekere yasindise abavunaanibwa ku alimanda mu kkomera e Luzira n’alagira bakomezebwewo ku Lwokuna lwa wiiki eno.


1. Petrův 2 SNC – 1 Peetero 2 LCB | Biblica\n1. Petrův 2 SNC – 1 Peetero 2 LCB\n1 Peetero 2:1-25\n12:1 a Bef 4:22 b Yak 4:11Kale mukomye buli ngeri yonna ey’ettima, n’obulimba bwonna, n’obukuusa, n’obuggya, n’okwogera ekibi kwonna. 22:2 a 1Ko 3:2 b Bef 4:15, 16Ng’abaana abaakazaalibwa bwe beegomba amata, nammwe mwegombenga amata ag’omwoyo, muganywenga mukule era mulokolebwe, 32:3 Beb 6:5kubanga mwalega ku bulungi bwa Mukama.\n42:4 nny 7Mujje gy’ali kubanga ye ly’ejjinja eddamu, abantu lye baasuula nga balowooza nti terigasa, kyokka eryalondebwa Katonda era ery’omugaso omunene ennyo. 52:5 a 1Ko 3:9 b 1Ti 3:15 c Is 61:6 d Baf 4:18; Beb 13:15Mujje gy’ali nga muli ng’amayinja amalamu, muzimbibwemu ennyumba ey’omwoyo. Mulyoke mube bakabona be abaweereza ssaddaaka ey’omwoyo, esiimibwa Katonda mu Yesu Kristo Mukama waffe. 62:6 a Bef 2:20 b Is 28:16Kubanga ekyawandiikibwa kigamba nti,\n72:7 a 2Ko 2:16 b Zab 118:22Ejjinja eryo lya muwendo mungi nnyo eri mmwe abakkiriza. Naye eri abatakkiriza,\n82:8 a Is 8:14; 1Ko 1:23 b Bar 9:22Era\n92:9 a Ma 10:15 b Is 62:12 c Bik 26:18Naye mwe muli kika kironde, bakabona bw’obwakabaka, eggwanga ettukuvu, abantu ba Katonda bennyini. Mwalondebwa mulyoke mutende ebirungi bya Katonda eyabaggya mu kizikiza n’abayingiza mu butangaavu bwe obutenkanika. 102:10 Kos 1:9, 10Edda temwali ggwanga, naye kaakano muli ggwanga lya Katonda, era mwali temusaasirwa, naye kaakano Katonda abasaasidde.\n112:11 a Bag 5:16 b Yak 4:1Abaagalwa, mutegeerere ddala nti ku nsi kuno muli bayise. Kyenva mbeegayirira mwewale okwegomba kw’omubiri, kubanga kulwanagana n’omwoyo. 122:12 a Baf 2:15; 1Pe 3:16 b Mat 5:16; 9:8Mukuumenga empisa zammwe ennungi, abo be mubeera nabo abatakkiriza, newaakubadde baboogerako nti ebikolwa byammwe bibi, basobole okulaba ebirungi bye mukola, balyoke bagulumize Katonda ku lunaku lw’alirabikirako.\n132:13 Bar 13:1Ku lwa Mukama waffe, mugonderenga buli kiragiro ky’abo abali mu buyinza, oba kabaka alina obufuzi obw’oku ntikko, 142:14 a Bar 13:4 b Bar 13:3oba abafuzi abalala b’atuma okubonerezanga abakola ebikolwa ebibi, era n’okusiimanga abo abakola ebikolwa ebirungi. 152:15 a 1Pe 3:17 b nny 12Kubanga Katonda asiima mukolenga ebirungi, mulyoke musirisenga abantu abasirusiru era abatalina kye bamanyi. 162:16 a Yk 8:32 b Bar 6:22Mubenga ba ddembe, kyokka nga temulyesigamya ku kukola bitasaana, wabula mulikozese ng’abaweereza ba Katonda. 172:17 a Bar 12:10 b Bar 13:7Mussengamu abantu bonna ekitiibwa, mwagalenga nnyo abooluganda. Mutyenga Katonda. Mussengamu ekitiibwa abafuzi.\n182:18 a Bef 6:5 b Yak 3:17Abaddu, mugonderenga bakama bammwe, nga mubassaamu ekitiibwa ekijjuvu, si abo bokka abalungi n’abakwatampola naye n’abo abakambwe. 192:19 1Pe 3:14, 17Kubanga kya mukisa omuntu bw’abonyaabonyezebwa awatali nsonga, n’agumiikiriza olw’okutuukiriza ekyo Katonda ky’ayagala. 202:20 1Pe 3:17Kale kitiibwa ki kye mufuna bwe mugumiikiriza mu kubonaabona olw’okukola ekibi? Naye Katonda abasiima bwe mugumiikiriza nga mubonyaabonyezebwa olw’okukola obulungi. 212:21 a Bik 14:22 b Mat 16:24Ekyo kye mwayitirwa kubanga ne Kristo yabonyaabonyezebwa ku lwammwe, n’abalekera ekyokulabirako kye musaana okugoberera.\n222:22 Is 53:9“Kristo teyakola kibi\n23Bwe yavumibwa, ye teyavuma. Era abaamubonyaabonya teyabeewerera, wabula yeewaayo eri Katonda alamula awatali kusaliriza. 242:24 a Beb 9:28 b Bar 6:2Yesu Kristo yennyini yeetikka ebibi byaffe mu mubiri gwe bwe yatufiirira ku musaalaba, naffe tulyoke tufe eri ekibi, tube abalamu eri obutuukirivu. Olw’ebiwundu bye, muwonyezebbwa. 25Kubanga mwali muwabye ng’endiga, naye kaakano mukomezebbwaawo eri Omusumba era alabirira obulamu bwammwe.\nLCB : 1 Peetero 2


Bukedde Online - Batendese abavuzi ba tulakita ezirima 560\nBatendese abavuzi ba tulakita ezirima 560\n'Bannayuganda mulime enva endiirwa'\nAdded 7th January 2020\nAbavuzi batulakita 560 batendekeddwa okuvuga tulakita 320 ezaaguliddwa Gavumenti nga za kuyamba ku balimi b'omu byalo eby'enjawulo nga basasula ssente entono\nAbaatendekeddwa nga balaga kye baayize okukola\nEkitongole kya NAADS kifulumizza abavuzi ba tulakita 560 okuyamba okukozesa obulungi tulakita 320 ze kireese mu nteekateeka ya gavumenti ey'okusitula omutindo gw'ebyobulimi n'okwongera ku bungi bw'ebintu ebirimibwa okuva mu bitundu by'eggwanga ebitali bimu.\nAbaatendekeddwa okuvuga tulakita nga balaga satifikeeti zaabwe ze baafunye\nAkulira ekitongole kya NAADS, Samuel Mugasi bwe yabadde akwasa abamu ku bagoba ba tulakita abaatendekeddwa ku kitebe ky'ebyobulimi ekya MUZARDI e Ntaawo e Mukono ebbaluwa zaabwe gye buvuddeko, yagambye nti batendese abantu bano okuyamba okukozesa obulungi tulakita zino gavumenti zeereese okutumbula ebyobulimi mu byalo.\n"Tulakita zino mutendekeddwa muzikozese okutumbula ebyobulimi mu disitulikiti ze mukiikiridde so si kusomba musenyu na mayinja na mbaawo mu byalo. Abalimi baakuzipangisa ku nsimbi ensaamusaamu," Mugasi bwe yagambye.\nAkulira ekitongole kya NAADS mu ggwanga, Samuel Mugasi ng'akwasa omu ku baatendekeddwa ebisumuluzo bya tulakita abalage nga bw'ayize okugirimisa.\nYagambye nti, abalimi okukozesa enkumbi basaasaanya ssente nnyingi ate n'obudde kitwala bungi okuteekateeka ennimiro kyokka akozesa tulakita asaasaanya kitono bwogeraageranya n'ow'enkumbi, ate n'obudde owa tulakita akozesa butono okuteekateeka ennimiro ebirime ne bikulira mu budde.\nYeebazizza ekitongole kya MUZARDI ne kkampuni ya Engineering Solution abayambye ku NAADS okubangula abavuzi ba tulakita bano n'ategeeza nti, gavumenti nayo eyanguyirwa emirimu bw'efuna abagikwatirako ku mirimu gyayo egy'okutumbula ebyobulimi mu ggwanga.\nAba bodaboda bakooye okutuntuzibwa abagagga


Bukedde Online - Mmotoka ziri Busiika\nMmotoka ziri Busiika\nMinisita Obua totiitiibya omupiira - Muhangi\nOle Gunnar Solskjaer ali ku puleesa\nRonald Ssebuguzi awaga kumalira mu kifo ekisooka mu mpaka za mmotoka ez’akafubutuko eziggalawo kalenda e Busiika.\nMmotoka ya Ssebuguzi\nOmwaka guno gwonna, Ssebuguzi awanguddeyo empaka za mulundi gumu ezaali e Mukono ekimazeemu abamu ku bawagizi be amaanyi ng'ayagala kuwangula ez'akafubutuko e Busiika okubazzaamu amaanyi.\nEmpaka zino za nkya (Lwakuna) e Busiika nga ze ziggalawo kalenda y'ez'akafubutuko omwaka guno nga ku makya wajja kusookawo aba ddigi n'oluvannyuma aba mmotoka beeriise enfuufu.\n"Omwaka gubaddemu okusomooza kungi, ez'akafubutuko ebbiri ezisembyeyo sizeetabyemu naye nnina obusobozi okuwangula zino ez'e Busiika newankubadde engule sijja giwangula naye emu esinga zero," Ssebuguzi bwe yategeezezza.\nHammed Ssemwanga akoze ku makubo yategeezezza ng'enteekateeka zonna bwe ziwedde, abavuzi 40 be bagenda okwetabamu nga baakuvuga olugendo lwa kiromita 6.39 wabula n'alabula abawagizi okwekuumira ewala n'emmotoka we ziyita okwewala obubenje ng'omwaka guggalawo.\n"Tetwagala muwagizi yenna kuddamu kufuna kabenje mu muzannyo gwaffe era tutaddewo olukomera nga tetwagala muntu yenna kulusukka ate n'ebyokwerinda tubyongeddemu kuba twagala tunyumirwe olunaku," Ssemwanga bwe yakakasizza.\nOmuvubuka afumise munne ekiso lwa muwala\nAfumise bba ekiso n'amutta!


Sheik Galabuzi; Wuuno MunnaMukono eyalondeddwa ku kifo ky’obwaSupreme Mufti - Watchdog Uganda\nBakadde be ye Sheik Shaban Kikomeko ne Nnyina ye Hajati Nagawa Kikomeko\nSupreme Mufti Omuggya Sheik Muhammad Galabuzi\nSHEIK Muhammad Galabuzi olunaku lwa Mande yalondeddwa okubeera Supreme Mufuti omuggya, nga ono kati yagenda okukulira abayisiraamu abakkiririza mu kiwayi kye Kibuli.\nGalabuzi yazze mu bigere bya Sheik Siliman Kasule Ndirangwa eyalekulira Entebbe eno gye buvuddeko nga agamba nti yali akooye okuwereza abatasiima, nti era yali ayagala okuleka abayisiraamu nga bali bumu.\n“Nze ndi muntu mutono nnyo obuyisiraamu bunsinga obunene, era nsazeewo ndekulire ekifo kino nga sikakiddwa ku lw’obulungi bw’obuyisiraamu” Bwatyo Sheik Ndilangwa bwe yayogera nga alekulira ekifo ky’obwa Supreme Mufti.\nGalabuzi agenda kuyingira Offiisi mu butongole Sabiiti ejja, era nga agenda kumyukibwa Sheikh Ibrahim Ntanda ne Sheikh Mashed Kakooza.\nOno amanyiddwa nnyo okwewayo ennyo mu busiraamu saako n’okubuwereza mu buvunanyizibwa obutali bumu okugeza nga okusomesa mu matendekero g’obuyisiraamu ag’enjawulo.\nGalabuzi munnaMukono omujjuvu, era nga yazaalibwa nga 10 October 1962 ku kyalo Bunyiri ekisangibwa mu Gombolola ye Kyampisi e Mukono mu Kyaggwe.\nBakadde be ye Sheik Shaban Kikomeko ne Nnyina ye Hajati Nagawa Kikomeko.\nOno era mukugu nnyo mu bye diini y’obuyisiraamu era nga ayise mu matendekero agamaanyi omuli Bilal Islamic Insititute ne Thanawi nga mukugu mu lulimi oluwarabu.\nYe nannyini Ttendekero lya Qurani e Kansanga era nga musomesa mu matendekero agawerako ag’obuyisiraamu.\nAlina Abakyala 3 n’abaana abawerako.


Bino yabyogeredde mu katale e Nakasero ku mukolo okwatuliziddwa Hajji Mohammad Ndugga Walusimbi eyalondeddwa ku bwami bw’omuluka gwa Nakasero IV mu ggombolola ya Kampala Masekkati mu ssaza ly’e Kyaddondo.\n“Tulwanyise effugabbi. Kye nsuubirwa ku ludda olwo, abantu bwe babeera nga balina kye basobezza nga Bannayuganda kubanga teri awagira bikolwa bikyamu,batwalibwe mu mbuga z’amateeka balamulwe naye ebiyumbayumba ebifaanana bwe bityo mwe batugumbulira abantu, kifaananyi kibi mu Uganda n’ebweru waayo.\nKa nsabe Katonda ayongere emirembe n’obutebenkevu mu Uganda,” Sheikh Ndirangwa bwe yagambye.\nShiekh Ndirangwa yazzeeko kuvumirira ettemu erisusse mu ggwanga, n’asaba bannaddiini banne okutandika okuwaayo essaala ez’enjawulo, Katonda asobole okutaasa eggwanga lino era n’akubiriza abasuubuzi okwetegekera okukozesa enkola ya ‘Islamic banking’.\nAkola nga omwami w’essaza ly’e Kyadondo, Kaggo Agnes Nakibirige Sempa yeebazizza aboomuluka guno okukola emirimu obulungi egifudde essaza ly’e Kyaddondo okuvuganya n’amaanyi mu mpaka z’ebikolebwa mu gavumenti ez’ebitundu, mu Bwakabaka n’ebitundu ebirala.\nKu mukolo gwe gumu kw’atongolezeddwaako enteekateeka y’okukuhhaanya oluwalo nga kino kyakoleddwa Omwami w’eggombolola eno, Henry Kawuma Male era n’asaba olukiiko lw’omuluka olwatongozeddwa okutuukiriza obuvunaanyizibwa, bakubirize abantu okwenyigira mu mirimu gy’Obwakabaka era bayonje akatale k’e Nakasero katuukane n’omutindo.\nHajji Ndugga eyatuuziddwa n’olukiiko lwe, beeyamye okutuukiriza obuvunaanyizibwa obwabaweereddwa nga bafuula Nakasero omuluka ogusinga okuwagira emirimu gy’Obwakabaka.\nSupreme Mufti avumiridde ettemu Supreme Mufti Ndirangwa ng’ayogerera ku mukolo omwami w’omuluka gw’e Nakasero IV, Hajji Ndugga(amuliraanye).\nOwookubiri okuva ku kkono ye mwami atwala eggombolola ya Kampala Masekkati, Henry Kawuma Male. Asooka ku kkono ye Stephen Muyunga amyuka Sipiika w’olukiiko.\nAbakulembeze b’e Kira nga basala keeki eyabatoneddwa aba Kamuli Zooni C. Wakati ye meeya Mutebi , ng’addiriddwa Sipiika Ssemukuye, n’abalala.\nBen Kasolo ow’ebyobuwangwa mu kika ky’Effumbe, ye yakiikiridde omukulu w’ekika, Omutaka Yusufu Mbirozankya Kigumba Makubuya I, ku mukolo guno n’asaba abatwala ekibuga Kampala okutuuma enguudo zaakyo amannya agakiikirira bannansangwa b’ekitundu kino okusinga okusigala nga zikyatuumiddwa amannya g’Abazungu abafuzi b’amatwale.


Bukedde Online - Nantaba awangudde lawundi esooka mu lutalo lw'ettaka ne Minisita\nAbavubuka ba DP e Bukomansimbi baagala Min...\nMINISITA w’ebyettaka Betty Amongi ayimirizza okugoba abantu 20,000 ku ttaka e Kayunga eriwezaako obunene bwa yiika 10,000 nga lisangibwa mu Magombolola asatu ag’enjawulo.\nMinisita Amongi (ku kkono) ne Nantaba.\nBino biddiridde akagugulano akaabaddewo wakati wa minisita Aidha Nantaba n’omumyuka wa minisita w’ebyettaka, Persis Namuganza eyalagira Madhivan aweebwe ekyapa ku ttaka lino kyokka Nantaba n’akiwakanya ne bayomba bubi nnyo.\nKu Ssande, Nantaba yasitudde minisita Amongi n’amutwala ku ttaka erikaayanirwa n’ayita olukiiko lw’abatuuze abaamunnyonnyodde ebizibu bye bayitamu n’engeri gye bagobwa mu bibanja byabwe mu ngeri etali ntuufu.\nOluvannyuma Minisita Amongi yawadde ekiragiro ekisazaamu ekyapa kino, n’alagira abatuuze okusigala mu bibanja byabwe era batandike n’enteekateeka n’okufuna ebyapa nga bwe baba tebalina ssente, Gavumenti nneetegefu okubayambako bafune ebyapa.\nWano enduula yasaanikidde olukiiko abantu ne batyabula amazina n’okutendereza Katonda eyakozesezza omubaka waabwe Nantaba okubalwanirira.\nMinisita Amongi yannyonnyodde nti bwe yayingira ofiisi, ensonga z’ettaka lino yazisanga ku mmeeza era ne yeekengeera engeri ekyapa gye kyali kitambulamu ng’erabika erimu amancooro.\nYakiggumizza nti ekimu ku biragiro byalina okuva eri Pulezidenti, kwe kukomya okugoba abantu ku ttaka era wano yabadde atuukiriza kiragiro kino ky’ajja okussa mu nkola mu ggwanga wonna awali abatulugunyizibwa ku ttaka.\nOkusinziira ebintu nga bwe byatambudde, minisita Nantaba yawangudde lawundi esooka n’akakasa abalonzi be nti ajja kulaga bikolwa ng’alwanirira abantu abanyigirizibwa n’alayira nti abantu bano tebajja kuva ku ttaka lino.\nAvunaanyizibwa ku by’ettaka e Mukono, Robert Mbaziira yannyonnyodde nti baali baayimiriza ekyapa kino okufuluma kyokka omugagga n’ababuuka n’agenda mu ofiisi y’ebyettaka e Ntebe nebakikolerako eyo era yalabira awo nga kifulumye.\nGye buvuddeko minisita Namuganza yagenda mu kitundu omuli ettaka erikaayanirwa n’alagira abatuuze okwamuka ettaka lino kubanga lyaliko nnyiniryo agenda okukolerako emirimu era buli aliriko tali mu mateeka.\nOlukiiko olufuga eby’ettaka mu disitulikiti y’e Kayunga lwe lwagaba ettaka lino mu mwaka gwa 2014 omugagga Madhivan n’asasula ensimbi ezisukka mu bukadde 200 ng’ategeezeddwa nti ku ttaka tekuli batuuze eky\nFr. Zzimbe ajaguza emyaka 25 mu busosodooti


KCCA etutte Pearl of Africa Hotel mu kkooti...\nBaminisita bakkaanyizza ku kya Museveni okusigala...\nOmubaka wa Kyadondo East Robert Kyagulanyi amanyiddwa nga Bobi Wine y’abadde akozesa eŋŋombo ya ‘People power’ ekozesebwa ekisinde ky’ebyobufuzi ekigezaako okusiguukulula Pulezidenti Museveni .\nAba ‘People power’ babadde bambala bimyuufu ng’akabonero kaabwe. Kyokka Balaam , People Power yagiwandisizza ng’ekibiina ky’obwannakyewa n’ebyambalo ebimyuufu n’ebiwandiisa ng’ebibye.\nOmwogezi wa Pulezidenti wa DP, Fred Mwesigwa agambye bannamawulire mu Kampala nti ekibiina kino kiri wamu n’ekisinde kya Bobi Wine ekibadde kiyitibwa ‘People Power’ era bagenda kutegekayo akababi mu bbanga eritali ly’ewala.\n‘’Jjajja wa Bobi Wine yali wa DP. Taata wa Bobi Wine yali wa DP era mwalaba engeri gye twamuzikamu. Muganda wa Bobi Wine , Eddie Yawe naye wa DP.\nDP erina akakwate ka maanyi ne Bobi Wine wamu n’ekibadde kiyitibwa ‘People Power’ era tewali agenda kututangira kugenda mu maaso. Ebyo Balaam by’aliko ayonoona budde bwe. People Power ŋŋombo bugombo,’’ Mwesigwa bw'agambye.


Bukedde Online - Galabuzi atabaganyizza aba NRM abaawangulwa mu Busiro North\nGalabuzi atabaganyizza aba NRM abaawangulwa mu Busiro North\nBonna abaawangulwa mu Busiro North konsituwensi Galabuzi b'akulira, yabatuuzizza ne bakkiriza okuvaamu okuggyako Polof. Gilbert Bukenya ataabaddewo.\nMinisita Galabuzi ng'atabaganya abaawanguddwa. Kuliko Ronnie Nsubuga Mubiru (owookubiri ku ddyo), Afani Matovu ne Allan Muyinda (addiridde minisita ku kkono). Bano bakkirizza okuwagira bannaabwe abaabawangudde.\nMinisita w'eggwanga atwala akanyigo k'e Luweero, Denis Ssozi Galabuzi atabaganyizza abakulembeze ba NRM abaagudde mu kusunsulwa kw'ekibiina gye buvuddeko ne bannaabwe abaabawangula ne bakkiriziganya okukolera awamu olw'obulungi bw'ekibiina.\nGalabuzi yayise abakulembeze okuva mu Kakiri, Namayumba ne Masuliita Town Council n'abasisinkana ewuwe e Masuliita, kyokka gwe yawangula, Polof. Gilbert Bukenya teyabaddewo wabula abamu ku bawagizi be baabaddewo ne bawera nti bo eby'okusika omuguwa baabivuddeko bagenda kuwagira buli eyakutte kaadi y'ekibiina kya NRM.\nMinisita Galabuzi ng'atabaganya abaawanguddwa. Kuliko Ronnie Nsubuga Mubiru (owookubiri ku ddyo] Afani Matovu ne Allan Muyinda (addiridde minisita ku kkono). Bano bakkirizza okuwagira bannaabwe abaabawangudde.\nAbamu ku baatabaganye kuliko abaawangulwa okuli; Allan Muyinda eyabadde avuganya ku bwassentebe bwa mmeeya bwa Namayumba , Afani Matovu yawanguddwa ku bwa mmeeya bwa Kakiri T/C , Ronnie Nsubuga Mubiru yawanguddwa e Masuliita T/C ne bakkansala ab'enjawulo mu Wakiso. Bonna abaawangulwa mu Busiro North konsituwensi Galabuzi b'akulira, yabatuuzizza ne bakkiriza okuvaamu okuggyako Polof. Gilbert Bukenya ataabaddewo. Galabuzi yagambye nti kino akikoze ku lwa kibiina kubanga ssentebe waabwe pulezidenti Museveni ky'ayagala.\nWabula ssentebe wa NRM atwala eggombolola y'e Masuulita yasoomoozezza minisita Galabuzi nti abakulembeze b'ekibiina kyaabwe waggulu baasalawo ki ku mmemba w'ekibiina awanguddwa ate n'asalawo okukijeemera avuganye ku bwannamunigina. Galabuzi yamuzzeemu nti tebaagala kulaba muntu wa NRM yawanguddwa ng'avuganya ku bwannamunigina ng'abamu bwe baagala okukola era bagenda kubalwanyisa babalemese. Yategeezezza nti abakyalemedde mu kalulu ng'ate baawangulwa bagenda kubakolerera babasuule.\nDenis Ssozi Galabuzi\nRonnie Nsubuga Mubiru\nBonna abaawangulwa mu Busiro North konsituwensi Galabuzi\nLukwago ne Musisi bawadde Bannakampala essuubi\nBesigye yeenyodde ne Poliisi ku nkulungo y'e Mulago: Bamugalidde e Naggalama\nAgaanyi aba bodaboda okutikka akabindo\nBwâ€™otomera omuntu nâ€™afa kati tukuvunaana gwa butemu - Kayihura


Bye mwayisa byammwe, Ssentebe wa NRM e Masaka y’esambye eby’ayisibwa banne okukomyawo Museveni okw’esimbawo – Watchdog Uganda\nBya Nansamba Shadia. Masaka\nSSENTEBE w’ekibiina kya NRM e Masaka Peter Ssenkungu yavuddeyo neyessamula ebimu ku biteeso ebyayisibwa bannakibiina gyebuvuddeko byagambye nti tebyayita mu mitendera.\nKu nkomerero y’omwezi oguwedde bannakibiina kya NRM mu Greater Masaka bakung’aanira ku kisaawe kya Liberation mu lukiiko olw’etabwamu ne ssentebe wa NRM mu Eastern Capt Mike Mukula, nebasaba Ssentebe we kibiina kino era nga ye mukulembeze we ggwanga okukkiriza addemu yesimbewo mu 2021.\nBino Ssenkungu abiyise kunyumyamu nti kuba abantu abaateekateeka olukung’ana wadde bannakibiina naye ye abatwala ng’abaali benoonyeza ebyabwe.\nSsenkungu wadde nga yafuna ebbaluwa emuyita okwetaba mu lukiiko luno, wabula nga teyalinnyayo ategeezeza nti teyamanya kigendererwa ky’alwo nga n’okutuusa.\n“N’abantu benyini bebaayita, ate bebuuza ku nze ekigendererwa ky’olukiiko ate nga bakimanyi bulungi ssi nze eyaluyita nga ssentebe we kibiina” Ssenkungu bweyategeezeza.\nAbantu abateekateeka olukung’aana luno, Ssenkungu abayise “kabondo kabazirwanako” era bagambye nti bandiba baali batega bumasu mu gavumenti okulaba nga bafuna ebifo ebisava.\nSsenkugu akkiriza nti NRM erina ebizibu bingi, kyokka nga tebiri mu Masaka wokka,wabula nebitundu by’eggwanga eby’enjawulo byagambye nti byetaaga ssentebe we kibiina okubigonjoola amangu ddala.\n“Tulina enteekateeka okuleeta Pulezidenti e Masaka, kuba abantu balina enyiike ku mutima,abalala baagala bagabane ku bisawo bya ssente zagenda amansa, naye waliwo n’abo abalumirirwa ekibiina olw’ebintu bya bonna Bagaggawale ebigabibwa nga tebitusigganye n’amutindo”. Ssenkungu bweyakaatiriza.\nOmu ku bateekateeka olukung’aana lwa NRM e Masaka era nga ye Ssentebe we kibiina kino mu municipaali ye Masaka , Katumba Ssegawa ategeezeza nti kituufu Peter Ssenkungu yayitibwa , kyokka eky’obutetaba ku mukolo tekitegeeza kuvuluga bibala by’aguvaamu.\nNze sitiisibwatiisibwa bya kito, Mayiga\n16th December 2018 at 10:32


Bukedde Online - Omukazi eyampasa angobye nga tampadde wadde ennusu\nOmusajja tammatiza, nkole ntya?\nNze Haruna Ssekirime 54. Mbadde mutuuze w’e Ndejje- Lugga naye byambijiridde. Natuuka nga nfuna omukyala kansala Zam. Twasiimaganira ku kizinga Bufumira e Ssese. Nnali muvubi, nga nnima omuceere nga ntunda n’amazzi mu Nkambi.\nBULIJJO abakazi batomera naye ku luno nze ntomedde era nakkirizza nti kituufu omusajja yateekeddwa okuwasa omukazi, kubanga bw’owasibwa omukazi ate kisukka anti takulekeramu yadde ak’ekisajja n’akamu.\nAte nga munnange ye atunda lino eddagala erya Bachina. Twali twemanyidde ebbanga ddene era nga tewali alina buzibu ku munne naye omwaka oguwedde bwe gwali gugwaako nnali ndi awo ng’ajja ng’aηηamba nti ayagala kukola Hijja omwaka ogwo naye yandiyagadde okujikola ng’amaze okufuna omusajja Omusiraamu nga bamaze okumuwoowa alyoke agende e Mecca.\nKye nnava mugamba nti ayogeredde ku muntu omutuufu kubanga nange nnali sirina agamba kubanga maama w’abaana bange twali twayawukana dda nga n’abaana baffe baafumbirwa.\nBwe namugamba nti nze kennyini nnoonya kye yava aηηamba nti bw’emba nkakasa bye njogera kaasooke abuuze ku bammanyi bamubuulire empisa zange.\nEra kino yakikolera wiiki nnamba, n’ajja naηηamba nti yazudde sirina buzibu, era nti ayagala okumpasa naye agenda kunzigya ku bizinga antwale tutandike okubeera ffembi mu maka ge yazimba e Ndejje.\nKye nnava mugamba alina kusooka kulaba mwannyinaze n’abakakiiko babeerewo antwale ng’antutte bamutegedde. Era ne tuteesaganya olunaku n’ajja nga angulidde engoye ennungi n’obuntu obutonotono era nabo ne bakkiriza antwale, olwo n’andeeta mu maka ge e Ndejje ng’ansuubizza n'okunkolera edduuka.\nBwe twatuuka ne tubeerawo mu mukwano omuzibu olwo nga bamaze n’okutuwoowa, emyezi bwe gyayita n’akola Hijja e Mecca era n’akomawo. Bwe yakomawo ne tubeerawo nga tugenda ne ku mulimu gwe ku bizinga olulala nga tugenda Mityana.\nObuzibu bwe nafuna ku mukyala wange alina nnyo obuggya era nga bwe tuba mu kukola n’akugamba otambuze eddagala nga bw’oyimirira n’abakazi ate ng’ ajja atandika olutalo.\nWaayitawo ebbanga ttono mba ndi awo ng’aηηamba nti waliwo eyamugamba nti bwe yali ku Hijja waliwo ewa Hajjat gye bandabanga era n’angoba ne ηηenda ku kizinga Malembe.\nNnali ndi awo najja ye mwennyini n’anonayo n’angamba nkomewo nfumbe. Era tubadde we tuli emyezi esatu nga tetulina buzibu bwonna, okugyako wiiki ewedde ku Lwomukaaga yagenda e Mityana nze n’andeka awaka.\nYabeerayo okuva ku Lwomukaaga okutuusa ku Lwokubiri. Nange bwe namalirizza okukola emirimu gyange ne nsalawo n’e ηηendako mu baganda bange e Busaabala era bwe namala okusaala ku ssaawa 1:00 ez’ekiro ne nsalawo nzire mu maka gaffe.\nNagenze okutuukayo ku ssaawa 3:00 namusanze yakomyewo n’andagira nzireyo gye nva era teyanzikirizza na kumunnyonnyola bisingawo. Kye navudde ntuula ku lubalaza okutuusa ssaawa 9;00 ogw’ekiro, bwe yennyudde najja nanzigulira n’aηηamba neebake wansi tanjagala mu buliri bwe.\nEnkeera yagenze okukola n’akomawo n’obutunda nabukamula nange n’ampa ne ndowooza nti osanga ansonyiye era bwe navudde awo natuukidde mu buliri bwaffe. Bwe yansanzeemu kye yavudde ambuuza nti nkyakola ki mu maka ge ate nga yangoba.\nKye navudde musaba emitwalo gyange abiri gye mubanja naηηamba nti talina wadde ennusu gyagenda kumpa.\nTwabiyombeddemu era okukkakkana ng’abadduukirize bantutte ku poliisi y’e Ndejje- Lubugumu.\nNze njagala ampe ssente ze mubanja z’entambula ezintuusa ewaffe oba sikyo ankwate anzizeeyo agambe abakakiiko nti omusajja annemeredde era mukomezaawo.\nWabula bwamala okunkolera ebyo mwegayiridde takomangawo mbu anoona kuba nkooye obuggya bwe n’okunjozesanga obuwale bwe obw’omunda nga ninga atali musajja.\nKabaka awadde eyatolosa Muteesa emmotoka\nAziz ne Carol Nantongo oba bakola ki mu nsiko!!...


Bukedde Online - Amagye gakoze bulungibwansi e Lwengo nga beetegekera Tarehe Sita\nNzirayo e Kalangala - Kyagulanyi\nBavumiridde ekikolwa ky'abayizi ba LDC aba...\nAMAGYE okuva mu balakisi e Kasijjagirwa nga begattiddwako poliisi ye Lwengo bakoze bulungibwansi mu kabuga k'e Mbiriizi mu disitulikiti y'e Lwengo nga beteekateekera ebikujjuko bya Tarehe Sita ebikuzibwa buli mwaka.\nBya FLORENCE TUMUPENDE LWENGO\nBano nga bakulembeddwamu Col.William Rubalema basaaye obusiko obuli mu kabuga kano,okuyoola kasasiro n'okugoggola emyala.\nYadde nga amaggye gakola bulungibwansi, tekirobedde abatuuze okusigala nga batudde nga n'abamu balabiddwako nga beewanise waggulu ku bimeeza nga balengera omulimu ogukolebwa.\nOluvannyuma Col. Rubalema asisinkanye abavuzi ba Bodaboda okubakwasa ettu lye babeetikidde wabula ng'ono alabiddwako ng'atabukira aba bodaboda abaze gy'ali nga tebambadde masiki era n'abaako gw'awadde ssente agende mangu okugigula.\nCol. Rubalema akuutidde aba bodaboda okwambala masiki n'okwewa amabanga kyokka bw'atuuse ku ky'okuvugisa ekimama agambye nti buba bulamu bwabwe bwe bassa mu matigga n'oluvannyuma n'alagira abasirikale be okubagabira masiki n'obujaketi.\nBo aba bodaboda nga bakulembeddwamu ssentebe waabwe Husein Ssenyonga basiimye ettu eribaweereddwa n'akuutira aba bodaboda abeerimbika mu mirimu gyabwe nga tebalina kaadi okwabulira siteegi nga bukyali kuba be bavuddeko okubavumaganya olw'ebintu by'abasaabaze bye babba.\nWabula amyuka RDC w'e Lwengo, Mariam Nalubega Sseguya asiimye emirimu amagye gye gakoze mu Lwengo omuli okuzimba amalwaliro n'amasomero wabula n'alaga okusoomOozebwa abatuuze kwe balina okw'okukwatibwa endwadde eziva ku bucaafu nga kivudde ku bakulembeze abeesuulideyo ogwa nnagamba mu kusomesa abantu.


Bukedde Online - Enteekateeka z'okulonda kwa LC I\nSsentebe w'akakiiko k'ebyokulonda Byamukama.\nOKULONDA bassentebe b’ebyalo kwakubaawo nga July 10 omwaka guno. Okwewandiisa kwakumala ennaku nnya okuva June 22 okutuuka June 25. Kwo okutimba enkalala z’abalonzi kwakubaawo okuva June 26 ne June 27. Bino bye bimu ku biri mu nteekateeka y’okulonda eyafulumiziddwa akakiiko k’ebyokulonda.\nSsentebe w’akakiiko k’ebyokulonda omulamuzi Simon Byabakama yategeezezza nti, okuwandiisa abantu abanaalonda kwakukolebwa mu byalo 60,801 ebiri mu ggwanga. Yatangaazizza nti tebagenda kuddamu kuwandiisa buto okuggyako mu byalo ebipya 1,134 kyokka n’abo abatewandiisa mu October wa 2017 ba ddembe okuddamu okwewandiisa bwe baba baagala okwetaba mu kulonda kuno.\nYagambye nti abantu bokka abakkirizibwa okulonda beebo abalina emyaka 18 n’okusingawo ate nga batuuze mu byalo ebyo. Abo bonna abaasenguka balina okuddamu okwewandiisiza eyo gye bali. Okwewandiisa kwa kuzingiramu okukuhhaanya n’okutereeza enkalala zombi empya n’enkadde.\nOkusunsula abaneesimbawo ku bukiiko bw’abakyala kugenda kubaawo okuva June 27 okutuuka June 28 mu byalo ebipya ku bitebe by’ebyalo ebyo. Ebifo eby'okuvuganyaako kuliko; Ow'abakyala, omumyuka we, omuwandiisi, ow’ebyamawulire n’omuwanika. Kampeyini z’abakyala zigenda kutandika okuva nga June 30, okutuuka July 2 olwo okulonda kubeewo nga July 3.\nOkwewandiisa kwa bassentebe kutandike nga July 4-5 olwo kampeyini zive nga July 6 okutuuka July 9 okulonda kubeeyo enkeera nga July 10. Byabakama yayongeddeko nti omuntu okwesimbawo tekyetaagisa bbaluwa ya buyigirize bwonna n’abataasoma ba ddembe okwesimbawo era balondebwe.\nPULOGULAAMU MU BUJJUVU\nJune 22-25; okwewandiisa n’okuzza obuggya enkalala z’abalonzi\nJune 25; Olunaku olusembayo okuzza obuggya enkalala z’abalonzi\nJune 26-27; Okutimba enkalala z’abalonzi\nJuly 4-5; Okuwandiisa abanaavuganya ku bwassentebe bwa LC1\nJuly 6-9: Kampeyini z’abavuganya ku kifo kya ssentebe wa LC1\nJuly 10; Okulonda bassentebe ba LC1; okulangirira abawangudde era balonde akakiiko ke banaakola nako. Okulonda kwa kusimba mu mugongo\nOKULONDA KU LCII\nJuly 11-12; Okutereeza enkalala z’abalonzi\nJuly 13-16; Okutimba enkalala z’abalonzi\nJuly 24; Okuwandiisa amannya g’abanaavuganya ku kifo kya ssentebe wa LCII\nJuly 25-26; Kampeyini z’abeesimbyewo\nJuly 27; Okulonda bassentebe ba LCII.\nAbakozi ba Gavumenti nabo bakkirizibwa okwesimbawo nga tebalekulidde bifo byabwe kyokka tebalina kuba na kibiina.\nEMIRIMU 191,850 GYE GIRIWO Akakiiko kalonze abantu 191, 850 okukola ku kulonda kuno. kuliko 6,801 b’oku byalo, 6,801 bagenda kukuuma butebenkevu ate 8, 390 bagenda kubeera ku miruka.\nAbalala 1, 667 bakolere ku magombolola okulaba nga buli kintu kitambula bulungi. Byabakama yategeezezza nti akakiiko kakkaanyizza nti Gavumenti olunaku lw’okulonda okulangirira nti, lwa kuwummula mu ggwanga wonna kisobozese abantu bonna abakkirizibwa okuli n’abayizi b’amasomero basobole okukwenyigiramu. Enkola egenda okugoberera ya kusimba mu mugongo era okubala obululu kugenda kukolebwa abakozi b’akakiiko abanaaba bassiddwa mu bitundu ebyo.\nLUBADDE LUGENDO LUWANVU Akakiiko k’ebyokulonda okulangirira okulonda kuno lwe kunaaberayo, kubadde kusiitaana wakati ku kunoonya ensimbi ze beetaaga ng’eno abeesimbyewo bwe bayomba olw’okulagaanya ebitatuuka. Okuva mu 2001, akakiiko kabadde kalagaanya okussaawo okulonda naye ne kitabaawo.\nAkakiiko kaafunye obuwumbi musanvu endala okuyambako okutegeka okulonda kuno n’okw’abamagombolola. Kino kyaddirira palamenti okulagira minisitule y’ebyensimbi abawe ssente. Bannayuganda baakoma okulonda abakulembeze b’ebyalo emyaka 17 egiyise mu 2001.\nMu 2017 akakiiko kaafuna obuwumbi 15 okutegeka okulonda kyokka kkooti y’eyimiriza okulonda kuno ng’ebula olunaku lumu okulonda okubaawo nga November 12, 2017. Abaawaaba baawa ensonga nti abamu bayizi abaali mu lusoma mu kiseera ekyo.


Kajubi asibiddwa mayisa\nOKUMALA emyaka ena bukya omwana asaddaakibwa ng’asalwako omutwe ne basanga kiwuduwudu ate omutwe ne gubulwako amayitire, omuwaawabirwa Kajubi abadde yeegaana okwenyigira mu kikolwa kino, okutuusa eggulo mu kkooti y’omulamuzi Mike Chibita lwe yagumusingisizza.\nBya Ali Mambule\nNg’ayita mu munnamateeka we Fred Kamugunda yasabye omulamuzi eyabadde amaze okumusingisa omusango, nti yabadde amenyese era takyaddamu kwenyigira mu bikolwa ebiringa ebyo era n’asaba aweebwe ekibonerezo ekisaamusaamu.\nOmulamuzi naye teyabadde mubi n’agamba nti: “Nkimanyi bulungi nti guno gwe mulundi gw’omuwawaabirwa gwasoose okuleetebwa wano mu kkooti okuggulwako omusango ogufaanana bwe guti kyokka mu kiseera kye kimu abazadde bangi bakaaba olw’ebikolwa ebifaanana ng’ebya Kajubi eby’okusaddaaka abaana baabwe kale nkizudde nga tosaanidde kuweebwa kibonerezo ekisinga obunene eri oyo abeera azzizza omusango nga guno naye era osaanidde okubeera ewala ddala n’abaana ba banno olwo abazadde bafune ku buweerero,’ omulamuzi bwe yagambye mu nsala ye n’amuwa ekibonerezo kya kusibwa mayisa mu kifo ky’okumusindika ku kalabba.\nOmusango gwabadde gwakusalwa ku ssaawa 4.00 ez’oku makya era Bannamasaka baabukeerezza nkokola ne beeyiwa mu kkooti y’omulamuzi Mike Chibita okubaawo ng’abajulizi ng’ayimbula nnaggagga w’omu Kampala, Godfrey Kato Kajubi oba ng’agumuzingisa.\nKu ssaawa 8.00 n’ekitundu omulamuzi Mike Chibita owa Kkooti Enkulu e Masaka yabadde amaze okutereera mu ntebe ye era bwatyo n’asalira Godfrey Kato Kajubi omusango gw’okwenyigira mu kusaddaaka omwana Joseph Kasirye eyali abeera ne jjajjaawe e Kayugi mu ggombolola y’e Mukungwe e Masaka nga October 27, 2008.\nYe omuwaabi wa gavumenti Suzan Okalanyi abadde akulembeddemu oludda oluwaabi, yasabye omulamuzi okujjukira nti abazadde bangi bakaaba olw’abaana baabwe abattibwa mu ngeri enkambwe nga Kasirye gye yattibwamu. Okalanyi abadde akolera wamu ne JB Asiimwe.\n“Tewali nsonga lwaki Kateregga eyatwala obuvunaanyizibwa n’abuulira poliisi awaali waterekeddwa ekiwuduwudu ate yandigaanye okutegeeza poliisi y’emu wa omutwe we gwali guterekeddwa wamu n’ebitundu bye ebyekyama era kino kye kimu ku bikakasa nti osanga Kateregga ne mukyalawe tebaamanya wa omutwe ogwo gye gwatwalibwa,” Omulamuzi Chibita bwe yategeezezza.\nKu kya Kajubi okwegaana essimu eyamukubirwangako entakera ku lunaku omwana lwe yattibwa ate nga n’aba kkampuni ya MTN baakikakasa nti yali agyogererako ku mulongooti gwe gumu n’ewali ekifo omwana weyattirwa, omulamuzi agambye nti kyewuunyisiza ddala okubeera nga Kajubi teyatwala buvunaanyizibwa kuloopa ku poliisi nti essimu ye yali emubuzeeko ate n’atwala ebbanga lya mwezi mulamba nga era tagigoberedde.\nKajubi yategeeza kkooti gye buvuddeko nti essimu eno yali agirekedde omulangira Ssuuna eyali nnannyini kifo ewanyigirwa emibiri (Massage) ekimanyiddwa nga Sauna mu kibuga Masaka.\nKuno omulamuzi annyonnyoleddeko nti newankubadde nga kituufu nti Kateregga azze alimba kkooti n’abantu abalala mu musango guno, nti naye waliwo ebintu ebisinga okukola amakulu mu gwo by’alabikira ddala ng’abadde agibuulira mazima gennyini.\nEBIBIINA BY’ABAANA BYOGEDDE\nABEBIBIINA ebirwanirira eddembe ly’abaana bategeezezza nti ekibonerezo ekiweereddwa Kato Kajubi eky’okumusiba amayisa waakiri kisingako wali we yali alekeddwa okuyinaayina.\n“Ekyo kirungi era kisobola okuyambako okutiisa abalala abandibadde balowooza nti osobola okutta omwana oba okumutulugunya n’osimattuka,” akulira eby’emirimu mu kibiina kya Raising Voices Peter Bahemuka bwe yategeezezza.\nAte ab’ekibiina ekirala ekya ANPPCAN nakyo ekitakabanira eddembe ly’abaana bagambye nti basanyukidde omulamuzi eyasibye Kajubi kuba kigenda kuyamba okulabula abalala ababadde n’omuze gw’okutta n’okutulugunya abaana.


Nyinza ntya okutegeera eddoboozi lya Katonda?\nEkibuuzo kino kize nga kibuuzibwa abantu bangi okumala okuyita mu byasa bingi. Samuel yawulira eddobozi lya Katonda, wabula teyalitegeera okutuusa Eri bweyamubuulira eky’okukola (1 Samwiri 3:1-10). Gidiyooni yalina okubikkulirwa okuva eri Katonda okukwatibwako okuva eri Katonda, wabula yabuusabuusa ebyo bye byeyawulira okutuuka okusaba akabonero omulundi ssi gumu wabula emirundi esatu (Abalamuzi 6:17-22, 36-40). Bwetuba nga tuwuliriza eddobozi lya Katonda, tumanya tutya nti Katonda yayogera? Okusookera ddala, tulina ekintu Samwiri ne Gidiyooni kyebataalina. Tulina Bayibuli, ekigambo kya Katonda okukisoma, okukyekeneenya, n’okukirowoozako. “Buli ekyawandiikibwa kirina okuluŋŋamya kwa Katonda, era kigasa olw'okuyigirizanga, olw'okunenyanga, olw'okutereezanga, olw'okubuulira okuli mu butuukirivu;” (2 Timoseewo 3:16-17). Bwetuba nga tulina ekibuuzo eri ensonga emu oba okusalawo kwonna kwetulina okukola eri obulamu bwaffe, tulina tulina okusooka okulaba kki Bayibuli kyeyogera ku nsonga eyo. Katonda tasobola kutukulembera mu ngeri ekontana n’ekyo Kyasomesa mu kigambo kye. ( Tito 1:2).\nOkusobola okuwulira eddobozi lya Katonda, tulina okuba abantu ba Katonda. “Endiga zange ziwulira eddoboozi lyange, nange nzitegeera, era zingoberera;” (Yokaana 10:27). Aba bokka ababe abalokolebwa olw’ekisa okuyita mu kukkiriza Mukama waffe Yesu Kristu – bebasobola okuwulira eddobozi lya Katonda. Zino z’endiga eziwulira eddobozi lye era eziritegeera, kubanga zimumanyi okuba omusuumba wazo. Bwetuba bakuwulira era bakutegeera ddobozi lya Katonda, tulina okuba ababe.\nTuwuulira eddobozi lya Katonda bwetumala akaseera mu kigambo kya Katonda era bwe tutwala akaseera okulowooza ku Kigambo kye. Gyetukoma okumala ebiseera ne Katonda ne mu kigambo kye, gyetukoma okwanguyirwa okutegeera eddoboozi lye n’okukulemeberwa kwe mu bulamu bwaffe. Abakozi ba Banka batendekebwa ku sente entuufu okusobola okumanya ebicupuli. Naffe tulina okutegeera ekigambo kya Katonda tusobole okutegeera obulimba kirabika mangu nti Katonda si yayogedde.\nNewankubadde nga Katonda asobola okwogera mu ddoboozi eriwulirwa abantu leero, ayogera okusingira ddala okuyita mu kigambo kye. Ebiseera ebisinga okukulemberwa kwa Katonda kusobola okuja okuyita mu Mwoyo mutukuvu, okuyita mu ndowooza, embeera ezituukawo, era okuyita mu bigambo ebyamagezi eby’abantu abalala. Nga tugerageranya ebyo byetuwulira ku mazima ga Bayibuli, tusobola okutegeera eddobozi lya Katonda.


Bukedde Online - Eyaziririra muggyawe abaana ng'amulumiriza okumubbako omusajja bimusobedde: Abakooye n'abasuula ku poliisi\nEyaziririra muggyawe abaana ng'amulumiriza okumubbako omusajja bimusobedde: Abakooye n'abasuula ku poliisi\nOmusomesa afiiridde mu kabenje ne bba\nKisaakye agamba baayawukana ne bba Sharif Walukagga n'abaana n'abamuwa n'abatwala ewa Nakalema naye n'afumbirwa omusajja omulala nga tayinza kwesibako baana bakulu batyo kumulemesa musajja we mupya.\nAbaana ba Kisaakye (mu katono) be yabadde yeegaana.\nWAABADDEWO katemba ku Poliisi ya Paaka Enkadde mu Kampala omukazi Lamula Kisaakye omutuuze w'e Ndejje Kanaaba bwe yeesuddemu jjulume n'aziririra muggyawe Edith Nakalema abaana basatu be yeezaalira ng'amulumiriza okumubbako omusajja.\nKatemba ono addiridde Nakalema okuddukira ku poliisi ya Paaka Enkadde ne yeekubira enduulu nga muggya we bwe yamusuulira abaana kyokka ate n'omusajja n'amuddukako n'atabawa buyambi.\nPoliisi wano weekwatidde Kisaakye annyonnyole lwaki asuulira muggyawe abaana kyokka Kisaakye olwatuuse ku Poliisi n'alayira nga bw'atayinza kutwala baana be olw'ensonga nti Nakalema yagenda okumubbako omusajja ng'alaba ajja kumusobola n'abaaana be.\nNakalema bino alabye biri bityo n'awera nga naye bw'atayinza kwetikka mugugu gutali gugwe era wano w'asabidde poliisi okubataawulula. Abapoliisi balagidde abaana okubalaga nnyabwe omutuufu era ne basonga ku Kisaakye abadde abeegaana ekitabudde abantu ne bamuvuma.\nNakalema agamba nti amaze emyaka etaano ng'alabirira abaana ba Kisakye nga kwe kuli n'okubasomesa awatali amuyambako naye alemereddwa kwe kusalawo abaddize nnyaabwe era wano abaleesewo n'atambula n'agenda.\nAbasirikale balagidde Kisaakye atwale abaana be kyokka ne yeerema okukkakkana nga bakubidde Walukagga ajje anone abaana be.\nPoliisi ya Ppaaka Enkadde\nabaana ba muggyawe\nMwattu ombunyizza ekkwaano


Bukedde Online - Obulabirizi bw'e Mukono butongozza okulwanyisa ekisaddaaka baana\nAbadde avuga ng'atamidde akubyewo takisi...\nAbasima zaabu e Mubende balaajanidde Kadaga...\nOBULABIRIZI bw’e Mukono butongozza kaweefube ow’okulwanyisa ekibba baana n’ebikolobero ebirala ebibakolebwako.\nAbasumba okuva ku kkono; Kkonde, Ssebuliba ne Kiyaga nga bali mu katale\nMu kaweefube ono atuumiddwa 'Emmunyeenye y’Obulabirizi' mulimu n’okusomesa abazadde ku ngeri ey’okulabirira abaana n’okubakuuma okubatangira okukolebwako ebikolobero.\nKaweefube ono baamutongolezza Kayunga era bayise mu butale obwenjawulo nga basomesa abantu wamu ne mu ppaaka ya takisi gye bakoledde emirimu gya bulungi bwansi omubadde okuyoola kasasiro, okwera n’okugogola emyala.\nAkulira pulogulaamu z’abaana mu bulabirizi bw’e Mukono, Rev. Wilson Kkonde y'akulembeddemu ebibinja ky’abasumba okubadde n’owe Namagabi; Moses Ssebuliba n’abantu baabulijjo okubadde Abakristaayo n’abamadiini amalala okutongoza kaweefube ono.\nRev. Kkonde agambye nti abazadde n’abantu abalala abakuuma abaana babagayaalirira ne batuusibwako ebikolobero omuli okubasaddaaka, okubasobyako n’obutabaweerera mu masomero nga beerabidde nti abaana abo ly’essuubi lya Uganda ery’enkya.\nAkuutidde abantu bonna abakuuma abaana okubakuza mu mpisa ennungi nga babalambika ku bituufu ebisaanidde okukolebwa.\nRev. Kkonde agambye nti enteekateeka eno yaakubunyisibwa Obulabirizi bwonna obw’e Mukono era nga bateekateka kugitwala mu disitulikiti okuli; Buikwe, Buvuma ne Mukono.\nRev. Wilson Kkonde\nAbabbi bateeze owa Boda boda ne bamutemaatema ku Lubiri


OKWOGERA KUSSWALA 2\nOluberyeberye nga ekiseera tekinnaba kutuuka ekyokwogera kusswala eyokubiri nagezaako okuzza endowooza oba okwejjukanyamu ebyabadde musswala eyasoose mubirowoozo mbeerenga negezesaamu obuwa nvu bwokutegeera kwange gyekukoma ate mbeere nga mbuuza kwebyo byessakwata oba byessategeera ebanga lyetumala nga tetunnasiibula okwogera kusswala.\nTaata yali yakatuuka bwati nemmwanguwira nemmukuba ekibuuzo ekyantewanya nessisobola kukyanu kula, namugamba:\nAbaffe kisoboka okusaala swala ya ISHA nga ya laaka bbiri?\n- Nedda... sakugambye nti mazima yyo yalaakannya.\n◘ Naye mazima nze omulundi gwali gumu nakulaba nga ogisaala mulaakabbiri.\n- Twali mulugendo?\n- Ekyo kituufu, esswala eyelaaka ennya (4)\n“swalaat zzuhuri ne Asri ne ISHA”kikakata okuko ma kulaaka bbiri nga muli mulugendo, singa buba bujjudde obulombolombo obwokusala kusswala buno obujja:\n1- omutu okugenderera olugendo oluweza amasaafa obuwanvu bwa “44KM” mukugerageranya oba nga lweyongera okuva mukifo wabeera sinsonga olugendo olwo lubeera mukugenda mwokka oba kugenda nakudda.\n◘ Nnyanjuluzaamu okusingako awo neeyongere okumanya.\n- omutambuze yenna bwatambula nagenda mukibuga ekyesambyeko okuva wabeera (44 KM) nokweyongerayo kimukakatako okukendeeza kumuwendo gwelaaka musswala ennya nasaala laakabbiri zokka.\nNabwekityo bwatambula nagenda mukibuga ekyesa mbyeko (zz km) okuva kukibugakye wasula nabeeranga amaliridde okukomawo eri ekifokye wabeera omulundi omulala mulunaku olwolwenyini.\n◘ Mukifoki watandikira okupima obuwanvu bwolugendo?\n-Atandikira okupima obuwanvu bwolugendo mukifo omuntu wabala nti wawanvu era nabalibwa nti atambudde lugendo eri-abantu bonna nayenga ebiseera ebisinga batandiikira kumayumba agasemba yo mukibuga gyekikoma eranga wawerawo obuwa nvu bwa (44 km).\n2- kwekubeeranga omutambuze agendamumaaso nekigendererwakye singa endowoozaye ekyukamu najjirwa ekirowoozo ekirala awo kyakkola kujjuza swalaye okujjako nga abadde wakudda gyabeera mukitundukye olugendolye olwasose nga lulimu okudda okusinziira kubuwanvu bwolugendo awonno kimukakatako okusala kusswalaye.\n3- Olugendolwe lulina okubanga lukkirizibwa muma teeka, singa olugendo lubeera lwaharamu nga ezimu kungendo zabakyala awatali kukkirizibwa nebabba we, oba nga agenderedde haram mulugendolwe nga agenderedde kubba mulugendolwe, awo aba alina okujjuza swalaye, nagenze okuyigga ajjuza swalaye.\n4- Omutambuze alina obutayita mukitundu wabeera nayimirira mukyo oba mukifo wawangalira nabeerako awo nga ate akyatambula, era tanuwirira kumala nnakukkumi nokweyongerayo munsi oba ekibuga gyaba agenze, era alina okubanga tasigadde mubbanga nga tamanyi Ddi-lwatambula okuva mukitundu gyagenze okumala ennaku makumi asatu (30).\nKubanga mazimaye mukiseera ekyo asala kuswalaye muntandikwa yolugendolwe era natajjuza.\n◘ Singa aba ayise mukitundukye oba mukifo wawanga lira nga ate akyatambula kyokka nawumuliramukyo oba nga abadde mumalirivu okubeera mukitundu gyagenze okumala ennaku kumi nokweyongerayo oba nga asigadde addingana tamamyi akomawoddi mulugendolwe okumala ennaku makumi asatu (30)?\n- mukiseera ekyo ajjuza eswalaye, najjuza gyabadde addingana muyo olunaku olwamakumi asatu (30)\nebbanga lyamala nga akyali mukitundu ekyo.\n5- Olugendo obutabeera nga gwemulimugwe nga bwayinza okufuna omulimo nayenga gwakutambula nga omuvuzi wemotoka oba omugobi weryato oba omulunzi oba olugendo okumuddingana kulwomuli mugwe oba kulwensonga endala.\n◘ Kino kitegeeza : mazima omuvuzi wemotoka ajjuza swalaye wakati mulugendo?\n- yye, oyo omulimugwe nga kuvuga motoka mungendo empanvu ajjuza swalaye mubiseera byokukola emirimojje.\n◘ Ate omusuubuzi nomusomi nomukozi singa abeera mukibuga kyonna ate nga univasite oba ekitundukye oba senta yokusuubulakwe biri mukibuga oba mukyalo kirala ekyesambyeko kukifo mwabeera 22km nokusoba nga ate atambula buli lunaku oba ennakubbiri okutuuka?\n- oyo ajjuza swalaye era tasalako.\n6- okubeeranga tali mwaabo abatalina maka nga enjuuye agirina mungalo nga omulambuuzi atalina kitundu oba eyagaana ensiiye nga aliwo kuyingira mubuli nsi kyokka nga talinaamu-kifo.\n◘ Ddi omutambuze lwatandika okusala kuswala?\n- kikakata okusala kusswala nga amaze okukuba amabega kwebyo abantu bekibugakye weba komya amaaso gaabwe okulaba kulwesambalwe okuvakubo, akabonero kunsonga-eyo kwekubeera nti takyaddayo kulaba bantu baatuula nabo mu tawuni wabeera mukiseera ekyo wasalira kusswala.\n◘ Wagamba: singa omutambuze ayita kukitundukye natuula mukyo aba-alina okujjuza swalaye, naye kiki kyogenderera mukitundukye?\n- Ngenderera mukitundu eri:\na- Obutuuzebwe obwensibuko era nga yebeera abazaddebe nokuzalibwakwe bulijjo.\nb- Ekifo omuntu kyeyafuula nga bwebutuuzebwe oba awokubeera yekennyini mubuwangazibwe bwonna.\nc- Ekifo kyeyafuula nga bwebutuuzebwe ebbanga ggwanvu era bwakibeeramu tayitibwa mutambuze.\n◘ Amakulu gegano.\n1- Singa omutambuze aba-ayise kukitundukye natuulamu.\n2- Singa agenderera okubeera mukifo kyonna ennaku kumi ezomuddiringanwa oba okusingawo eyo gyaba agenze.\n3- Singa agenda mukitundu kyona nasigalamukyo ennaku (30) nga abuusabuusa tamanyi ddilwakomawo mukitundukye, mazima omutambuze ajjuza swalaye era tasalako?\n◘ Singa atambula natatuukibwako kintu kyonna mubintu ebyo ebisata ebyakulembedde?\n-Asala kuswalaye. Buli mutambuze nga olugendo luweza (44) km nokusobamu okuva mutawuniye alina kusala kuswalaye, okujjako nga yewunzise ko mukitundukye oba namalima okumala ennaku kumi.... oba.\n- Yye... yye.\n◘ Singa ekiseera kyesswala kituuka nga ate mutambuze naye nga ebiseera byolugendo tebi nnaba kutuuka oba nga akomyewo munsi oba mukitundukye kati asaala atya mukitundukye?\n- Ajjuza swalaye, kubanga wasaalira asaalira mukitundukye.\n◘ Ebiseera ebimu ndaba abantu nga basaala swala ya Jama-a nebakutama nebavunnama bonna.\n- Mazima bbo basaala swalazaabwe ezaabulijjo naye mujjama-a sibuli-omuyiye.\n◘ Ngeriki gyetusaalamu swalayaffe mu-Jama-a?\n- Singa bakungaana abantu babiri oba okusingawo kyokka nga omu-kubombi alina obubonero obu mukkirizisa okubeera imam waJama bakkirizi bwa okumukulembeza abasaalise Jama, bafu ne empeera eyenyongeza.\n◘ Bwekiba bwekityo swala yaJama erimustahabbu?\n- Yye era erina empeera-nnene naddala nga osaalidde mabega wamumanyi nabuli lwekweyongerako muwe ndo gwabantu nga nempeera yeyongerako.\n◘ Obulombolombo bwa imam waJamaa bwe buliwa buli bwoyogeddeko mumboziyo?\n- Imam wajama alina okuba mukulu, alina ama gezi simulalu, mukkiriza, mwenkanya tajeemera muleziwe asoma bulungi, okuzalibwakwe kwashariya, musajja singa amugoberera musajja.\n◘ Tunamanya tutya nti ono musajja mukkiriza, mwe nkanya tusaalirer emabegawe?\n- kimala okumulabira kubulungibwe kungulu.\n◘ Abaffe imamu yetagisamu obulombolombo obulala?\n- Yye- alina okubeera nga tateekebwangako kibonerezo kyamateeka (sharia) era alina kusaala nga ayimiridde singa amugoberera aba ayimiridde, era alina kwolekera eyo amugobere ra gyatunudde tekikkirizibwa eri oyo akakasa nti Qibla erimusaidi akulembere oyo amanyi nti Qibla erimusaidi ndala, era walaaye erina okubeera kusaidi yomugoberezi nga ntuufu, singa imam afuna wuzu namazzi amakyafu nga tamanyi bukyafu bwago atenga omugoberezi akimanyi awo takkirizibwa kubeera imamuwe.\n◘ Nsaalantya esswalayange nga yaJama?\n- olonda omuntu omutngole nga alina buushuru utu “obulombolombo obwa imamu-waJama obwogeddwako, noyimirira kuddyowe singa obeera omuwekka nga omuliiko emabega singa muba babiri oba bangi awatali kiziyiza.\nWakatiiwo naye nga ekisenge, era awatali kubeeranti ekifokye kisitufu okusingako ekikyo mukuyimirira kalombolombo okubanti tewa beerawo kabanga kanene wakatiiwo no’yo gwogoberera oba oyo akuli kulubiriizi.\n◘ Bwekiba Bwekityo tugambe nti abasaala baleme kuleka wakati-waabwe kabanga kenkana mita oba okusingawo.\n- Yye- era kimala omuntu asaala okukwatagana nemunne newankubadde kuludda lumu, kimala okukwata gana nomusaaze ku-imamuwe omusaaze kuddyoowe oba kukkonoowe, kimala okukwatagana nomukubo.\n◘ Oluvanyuma lwekyo kiki ekiddawo?\n- lmamu waJamaa bwatoola takibira nga atandika swalaaye nabamugo berera batoola takibira, bwasoma suula AL-Hamdu ne ssuula eddako abamu goberera bbo tebagisoma bwagisoma amalirabonna okusoma kwabwe imam yaba nomulimu gwokuba somera, bwakutama nga bakutama emabegawe, bwavvu nama nabo bavvu nama emabegawe, bwatuula batuula, nekisinga obulungi kubo kwekuleeta tasha hhudi oluvannyuma lwatashahhudiye, era neba toola salaamu oluvannyumalwe.\n◘ Abaffe nsoma okujjukira ALLAH mukuvunnama kwange nemukukutama nemukuleeta tashahhudi,? yye abaffe mulaaka eyokusatu neyokuna nsomeramu Tasbiihat, oba nsirika nennyimirira kululwe?\n- Soma nga bwobadde osomanga osaala obwomu, yogera ku-ALLAH nga okutamye nemukuvunnama ne mukuleeta eyokusatu neyokuna ezisembayo nga bwomanyidde okujjako okusoma essuula ebbiri zo azikusomera imamu, olvannyuma olina okumu goberera mubyonna.\n◘ Kiki kyogenderera?\n- Ngendereramu mukyo nti olina okugoberera imam waJamaa buli mukikolwa kyakola musswala, singa akutama kutama naye, vunnama naye, bwasitula omutwe okuva musuJuudi nawe ositula omutwegwo wamu naye, bwotyo tomukulembera mubikolwa ebyeswala.\n◘ Ddi- lweneyunga ku-lmamu waJamaa?\n- Omweyungako lmamu waJama nga ayimiridde oluva nnyuma lwokukubakwe takibiratul lhrami oba nga akutamye.\n◘ Singa mweyungako nga asoma suula ebbiri sisoma suula zombi kubanga ye-azinsomera wo nga bwogambye, naye bwaba akutamye awo mmweyungako ntya?\n- kuba takibira eyeswalayo oluvannyuma kutama direct okutuusa imam waJama lwamala okukuta makwe nayimirira, oyimirira naye.\n◘ Ate okusoma kwange essuula ebbiri?\n- Okuzisoma zombi kubakufudde singa omweyungako nga akutamye.\n◘ Singa mmusanga nga ayimiridde mulaaka eyokusatu asoma tasbiihi mulaaka ebbiri ezisembayo?\n- leeta takibira oluvannyuma soma suula bbiri muddo boozi eyekyama.\n◘ Singa ekiseera tekinzikiriza kuzijjuza?\n- Soma suula ya AL-Hamdu yokka.\n◘ Kisoboka okweyunga ku-imam waJamaa nga asaala Asri kyokka nga nze nsaala zhuhuri?\n- Yye, kikkirizibwa okweyunga kujama-a, newankubadde nga swalayo eyawukana neya lmam mukwatuza ne mukyama, oba mukujjuza nemukusalako, oba mukuli wa nemukutukiriza.\n◘ Abaffe abakyala balina Jama-a nga abaami?\n- yye, kikkirizibwa eri omukyala okusaala swala ya Jamaa emabega wo mwami-omusajja –oyo alina obu lombolombo bwa imamu waJamaa, obwayogeddwako, nga bwekikkirizibwa eri omukyala okufuula mukyala munne nga imamuwe, naye omukyala bwasaaza bakya la banne- kikakata ayimirire mulaini yabwe awatali kubakulembera-nga bwekiri ku-imamu wabasajja.\nNaye abakyala bwebasaala nabaami kikakata kubo basaalire emabega wabasajja oba kulaini yabwe nayenga waliwo ekiziyiza okutabagana nga ekisenge.\n◘ Eyo-yeswala yajama-a, wabula nze mpulira esswala eyitibwa swala ya Juma.... abaffe yyo-ndala kuzino zombuulidde?\n- Yye, mazima yyo erimu laaka bbiri nga swalati ssubuhi, wabula Juma eyawukanako kubeeramu khutuba bbiri oluberyeberye mukiseera imam wayimirira nayogera muzo zombi ebisimisa ALLAH era nebigasa abantu.\nEkitono ennyo ekimukakatako mukhutuba esooka: kutendereza ALLAH- mululimi oluwarabu nakumwebaza! okukutira okutya ALLAH nasoma suula enyimpi muquru-an bwamala natuulamu katono asobole okuyimirira omulundi ogwoku biri mukhutuba eyokubiri:\nAtendereza ALLAH, nasaalira kunnabbi muhammadi nekubantube nekuba imam babasiramu (A.S.) nekisinga obulungi kusabira bakkiriza abaami nabakyala ALLAH abasonyiwe (isitigfaari) ebyononobyabwe.\n◘ Abaffe waliyo Bushuruutu obujikakasa?\n- Kalombolombo mukukakata kwayo okuyingira ekiseera kya Dhuhuri, balina kukungana bantu bataano nga ne imamu wajamaa era imamu wayo alina okubanga alina bushuruutu “obulombolombo” bwetwayogeddeko okusooka mu imamu wajama.\nSinga swala ya-Juma eyimirizibwawo mukitundu ekyakunganya obulombolombo bwabeera nga ajiyimi rizaawo ye imaam ma-asuumu oba oyo amumyuka kikakata kubasajja bonna abatuuze bokukyalo ekyo okujja bajisaale nga tewali buzibu bwankuba oba obunnyogovu obususse, nga balamu sibalwadde yadde obuzibe bwama’so okujjako omukadde omukulu oba omutambuze bajje bajisaale okuva ku (11) km mukugerageeranya.\nSinga agiyimirizaawo siye imam ma-asuum era nga siyoyo amumyuka awo tebeera nkakafu kujijjamu awo kikkirizibwa okusaala swalaati zuhuri.\nSinga omuntu asaala swaala swala yaJuma eri obushurutu “obulombolombo” bwonna era najisaala mujjamaa akoma kweyo nata saala swala yazuhuri.\nEkisigadde kulaza kunsonga bbiri:\n1- mazima swala yaJuma nkakafu mukweronderako, singa omuntu afuna obulombolombo bwayo agisaala oba ssekyo asaala swalat-zuhuri nayenga Juma yesinga obulungi.\n2- Kyetagisa okubeera nga wakati waazo zombi okuva kuJuma weri okutuuku kujuma endala gyeri nga wasukka ku (5) km mukugerageranya.\n◘ Njagadde okkubuuza ekibuuzo naye kinkwasa ensonyi okukibuuza.\n- Buuza kyoyagala MUDDIINI temuli nsonyi.\n◘ Bwemba sisadde ezimu kusswala enkakafu kulwo tulo, oba bugayavu, kulwobutafaayo nobusiru, oba nga mbadde ngisadde nga nnyonoonefu nga nekiseera kiweddeko?\n- Kikukakatako okuziriwa singa ebadde yalwatu nga eyasubuhi nemagaribi ne ISHA oziriwa mu lwatu, ate bweba yamukyama nga swala ya zuhuri ne Asri oziriwa muddoboozi eyomukyama bweba yakusalako oJiriwa mukusalako bweba yakujjuza ojjiriwa nga nzijuvu.\n◘ Abaffe kisaana okuliwa zuhuri nga okukyuka kwenjuba kusembedde ate okuliwa ISHA nga ekiseera kya isha kisembedde nengeda bwentyo?\n- Nedda wabula kisaanira okuliwa buliswala yonna gyoba osubiddwa, kaki beere nga ekiseera kyoku liwa kiro oba misana oyinza okuliwa subuhi olweggulo bwotyo.\n◘ Bwemba simanyi swalammeka ezampitako, kati mba ndiwammeka?\n- Saala zewekakasa muzo nti zikuyiseeko eranga tozisaalidde mukiseera kyazo, naye-ezo zobu usabuusamu mukuyita kwazo tezikakata kuziriwa.\n◘ Nkubirayo ekyokulabirako.\n- Bwokakasa nti tosadde swala yasubuhi okuva mumwezi gwarajabu oba olina okuliwa swala okumala omwezi mulamba eya subuhi.\nNaye bwofunamu shakka “okubuusabuusa” nti obanlibwa oba tezikubanjibwa awo oba tokakasibwako kuzi riwa.\nEkyokulabirako ekirala : bwoba tomanyi nti tewa saala swala yasubuhi okumala omwezi mulamba oba ekiseera kiwanvu, no’beera nendowooza zami rundi ebiri: oba obanjibwa omwezi gumu, oba obanjibwa mwezi nennaku kkumi (10) mukiseera ekyo okkirizibwa okusaala omwezi gumu noko ma kwogwo awatali kwongerako.\n◘ Abaffe kikakata okuliwa ezituyiseeko mangu awatali kukeerewa?\n- Nedda, kikkirizibwa okukeerewa awatali kunyoo ma na kwesonyi wa nti tojja kuzisaala era nkukuu tira oliwe swala zonna ezakuyitako mulunaku olwo lwennyini mwezikuyitiddeko, bwoba tozukuse kusaala subuhi gezaako okuliwa subuhi nga zuhuri tennaba mulunaku olwo lwennyini oba oluvannyuma lwazuhuri zireme kukuzibuwalira ALLAH akukingirize okunyooma swala mukuziriwa akusobozese okuzituukirizamubiseera byazo-ebya zigererwa.\n◘ Leka tuddeko emabega katono muntandikwa yokwogera kusswala eyasoose ogambye nga olimukubala swala zonna eziri-waajibu-enkakafu mubaddemu swala omuzadde gyeyaleka nebeera wajibu kumwanawe omukulu okujimuliwira singa taata teyagiriwa okutuusa lweyafa.\n- Yye, kikakata kumwana omukulu okuliwa swala ya faradha singa omuzadde teyagisaala kulwekisonyiyisa oba teyagiriwa awamu nokuba nti yali asobola okugiriwa okutuusa lweyafa no’mwanawe omukulu natabeera mukendeevu muki seera weyafiira era nataziyizibwa mukumusikira akkirizibwa okupangisa omuntu yenna omulala agiriwe mukifokye.\n◘ Wambuuliddeko kuswala ya-A’YAAT-.\n- SAWLAT- A’YAAT- ekakata kubuli mukulu yenna awalirizibwa namateeka geddiina okujjako owahaizi (mp) ne-Nnifasi.\nMukiseera enjuba webikirwako oba omwezi oku bikkibwako newankubadde kitundu ne-musisi-nga ayita kisaana okugisaala buli kukitiisakyonna ekyomuttaka oba kunsi nga omusana okukwata enzikiza bwekiba kifunyisizza okutya eri abantu abasinga obungi, swala ya-A’YAAT- esaalibwa obwomu nga Khusuufu zombi bwezi saalibwa mu-Jama-a.\n◘ Ddi swala ya-A’YAAT- lwesaalibwa?\n- Nga enjuba nomwezi bibikiddwako muntandikwa yabyo okutuusa omwezi nenjuba lwebibikkulwa.\n◘ Ate mu-musisi ne-ggulu nabuli kintu ekyawaggulu oba ekyawansi nga kitiisa?\n- Esswala yabyo teriko kiseera kigere, wabula esaalibwa kulwabwokka bwakuzuukawo bintu ebyo okujjako nga ekiseera kigazi ekya A’ya awo esaalibwa nga ebbanga terinnaba kuggwaka.\n◘ Ekyo kiri kitya?\n- Oleeta takibira okusooka bwomala nosoma suula al-fatiha nozzaako suula ennamba endala bwomala nokutama, bwositula omutwegwo okuva mukukutama osoma al-fatiha omulundu omulala nessuula endala nzijuvu ogenda bwo tyo paka lwojjuza olukutama olwokutaano.\nBwositula omutwe okuluvaamu okkawansi obee renga ovunnama novunnama emirundi ebiri nga bwobadde ovvunama bulijjo musualazo.\nOluvannyuma nosituka oleete laaka eyokubiri era okola nga bwewakoze mweri eyasoose mubu jjuvu.\nBwomala noleeta Tashahhudi nokuba salamu bwotyo nojjuza swalayo, awo nekitegerekeka nti ebeeramu enkutama kkiumi naye nga laaka ziribbiri bbiri.\nNeyo waliyo ekifananyi ekirala ekyeswala e’no tekyetagisa kukyogera kulwokuyita mubufunze.\n◘ Singa enjuba oba omwezi bikwatibwa naye nessimanya kuzuuka kwabyo okutuusa lwebiggwa wo bulikimu nekiggwa nga sitegedde?\n- Singa kusuufu ne khusuufu bibuna nebibika omwezi gwonna oba enjuba yonna awo olina okuliwa bwebiba tebibunyisizza nebiba byakitundu nga bikutteko kitundu kyamwezi oba kitundu kya njuba tekikukakatako kuliwa.\n◘ Abaffe musisi neggulu?\n- Bwewayitawo ekiseera ekikwatagana nokuzuuka kwabyo notasaala kulwensonga yonna swala eba efudde.\n◘ Abaffe kikakata kunze okusaala swala ya-A’yaati singa kusuufu nekhusuufu bizuukawo mukifo kyonna wembeera munsi?\n- Nedda, wabula ekakata kuggwe swala mukiseera kusuufu nekhusuufu webigwiira mukitundu-kyo nawaddirira kunsiiyo nga mwegatta mukuwulira singa aba agudde tekikakata kuggwe swala singa ekizuusi kigwa mukifo mubifo byensi ebikuli ewala.\n◘ Wangambye: mazima swala eziri wajibu neziri mustahabbu notanyumikizaako kwezo eziri mustahabbu?\n- Mazima zonyingi ekifo tekinganya kuzoogera wano, no’lwekyo ngenda kukoma kuzimu-muzo.\n1-esswala yekikiro nekisinga kugisaala mu (1/3) ekisembayo mukiro oba kusaawa mwenda, nabuli lwebusemberera fajiri okuvaayo kyeki singa obulungi, nayo erimu laaka munaana omuntu asaala akuba salaamu buli kulaaka bbiri muzo nga swala yasubuhi, bwamala ekyo, na’saala SHFA-E erimu laaka bbiri, bwamala nasaala witiri yalaaka emu wonna zelaaka kumine’mu (11).\n◘ Njigiriza ngeriki eyokusaalamu witiri nga nayo yalaaka emu?\n- Kuba takibira okusooka oluvanyuma osome AL-hamudu kyagalwa okusoma oluvannyuma lwayo suula yatawuhiidi emirundi esatu ate nesuula ebbiri Nnansi ne FALAQ, oluvannyuma nositula emikonogyo kulwe-DU’A- nosaba kyoyagala.\nAte kirimustahabbu kuggwe okukaaba kulwo kutya ALLAH, era osabire abakkiriza (40) ALLAH abasasire noyogera amannyagaabwe, era ogambe emirundi (70) ASTAGFIRULLAH- RABBI WA- ATUUBU- LLAIHI ate ogambe emirundi (7) “HAZA MAQAMUL- AEDHI BIKA MINANNARI” ate emirundi (300) (AL-AFUWU) bwomala kutama ovunname nga bwobadde okuta ma novvunama muswalazo ezabulijjo bwomala leeta tashahhudi okube salaamu.\nOyinza okukoma ku-shafu-e ne-witiri emu kuzombi, wabula kimala witiri yokka naddala nga ekiseera kifunda.\n◘ Obulungi bwaswala esaalibwa ekiro bwebuliwa?\n- Swala yekiro erina ebirungi bingi era binene, imam SWADIQ (A.S) yagamba: Nabbi (S.AW) yagamba mukula mira ALI (A): “olina okwenywereza kuswala eyekiro olina okusaala ekiro, olina okusaala ekiro”\nAte byava ku-Nnabi (SAW): “swala eyalaaka bbiri wakati mukiro yesinga okwagalwa gyendi okusinga Dunia nebijirimu” ate byava ku-imam ABi- ABDILLAH (A.S): mazima yamujjira omusajja namusindira kukyetaago kye nayitiriza mukusinda okutuusa lweyasemberera okusinda enjala, Abu-Abdillah namugamba: “owange ggwe osaala ekiro”? omusajja naddamu nti yye, Abu-abdillah natunula kumunne nagamba:\n“Alimbye oyo akakasa nti assala ekiro ate nalumwa enjala emisana: mazima ALLAH owekitii bwa yeyimirira neswala yekiro ekyokulya kyemi sana”.\n2- Swalatul- wahshwa – ekiwubaalo – oba obudde bwokuziika: ekiseera mwesalirwa obudde obuso oka mukuziika musaawa yonna gyoyagala muzo, nayo yalaaka bbiri osomera mwesooka olu vannyuma lwa-AL-HAmdu – Ayatul kurisiyyu oku tuusa kukigambo: “HUMU FIIHA KHALIDUUNA” nosomera mulaaka eyokubiri oluvannyumalwa al-hamdu suula ya al-Qadri emirundi kumi(10) ate oluvannyuma lwa tashahhudi nesalamu ogamba: “ALLAHUMMA SWALLI ALA muhammadi wa- AL- MUHAMMADI WABU- ATH- THAWABUHA ILA Qab uri FulaN” noyogera omufu erinnyalye.\nNe’yo waliyo engeri endala yokusaalira mu swala e’no genda mubitabo byafiQuhu bwoba nga oyagala okujitegeera.\n3- SWALAT GAFIILA: nayo laaka biri wakati wa magaribi ne isha, osomera mulaaka esooka oluvannyuma lwa-al-hamdu- Ayatul kursiiyyu:\n“WA-ZANNUUNI IZ-ZAHABA MUGADHIBA FADHANNA AN- LAN- NAQDIRA ALAIHI FANADA FII-ZULUMAA TI AN-LAA-JLAHA JLLA-ANTA SUBHANAKA INNI KUNTU MINAZZWALIMIINA@ FASTAJABNA LAHU WA NAJJAINAHU MINAL- GAMMI WAKAZALIKA NU- NJIL- MOUMINIINA”.\nNosomera mulaaka eyokubiri oluvannyuma lwa al-hamdu a’ya eye ekitiibwa:\n“WAJENDAHU MAFATIIHIL- GAIBI LAYA- ALAMUHA ILLA HUWA WAYA-ALAMU MAFI- L-BARRI WAL-BAHRI WAMA TASQUTU MINI WARAQAT ILLA YA-ALAMHA WALA HABBATI FIZULUMAATIL- ARUDHI WALA RATBI WALA YA-ABISI ILLA FIKITAABIN-MUBIINI”.\nOluvanyuma nositula emikonogyo muDdu’A nogamba: “ALLAHUMMA INNI AS-ALUKA BIMAFATIHIL GAIBI ALLATII LAYA- ALAMUHA ILLAH ANTA ANTU SWALLI ALA MUHAMMADI WA-A’L MUHAMMADI WA-ANTAFU-ALA BEE KAZA WAKAZA” awo noyogera ekyetagokyo bwomala nogamba:\n“ALLAHUMMA ANTA WALIYYU NI-AMATI WAL-QADRU ALATWALABATI TA-ALAMU HAJATI FA-AS-ALUKA BIHAQQI MUHAMMADI WA-A’L-MUHAMMADI WA-A’LIHI ALAIHI WA-ALAIHIMU SSALAMU LAMMA QADHAITAHALI” oluvannyuma nosaba ekyetago kyo mazima kimali bwa nokwagala kwa- ALLAH.\n4- Swala eyomulunaku olusooka buli mumwezi: nayo erimu laakabbiri osomera mulaaka esooka oluvannyuma lwa al-hamdu suula yatawuheedi emirundi (30), bwomala nosaddaaka ekikwanguyira mulaaka eyokubiri osomeramu suula al-Qadri emirundi (30), nga ogula nekyosadda’ka obulamu bwomubiri kirimustahabbu okusoma ezimu ku-AYAAT zaQur,an ezeyawulidde oluvanyuma lwayo.\n5- Swala ya imam Ali (A): erimu laaka nnya osaalabbiri- bbiri nga bwosaala subuhi osomera buli mulaaka suula ya AL-hamdu omulundi (1) ne-suula yatawuheedi emirundi (50) ataano imam Ali (A) agamba: “omuntu bwasaala laaka nnya nga asomera buli mulaaka “Qul HUWALLAH AHADU” emirundi ataano (50) tewasigalawo lutambi lwabyonono wakatiiwe newakati wa-ALLAH.\n6- Swala eyokwanguya esonga enzibu:\nErimu laaka bbiri, imam Abu-Abdillah (A.S) yagamba “ singa ensonga ekuzibuwalako saala laaka bbiri osomera mwesooka suula ya al-fatiha ne “Qol HUWALLAH AHADU” ne “INNA FATAHNA” okutuusa kukigambo: “WAYANSURUKALLAHU NASURAN- AZIIZA” ate mulaaka eyokubiri AL-fatiha ne “QOL HUWALLAH AHADU” ne “ALAM-NASHIRAHA LAKA SWADRAKA”.


Bukedde Online - Abawala bye bakola okwegula eri abasajja\nWandikomye wa ng'osisinkanye eyaliko omwag...\nAbawala bangi ensangi zino batoola ssente ne bazitonera abasajja be beegwanyiza mu mukwano. Abawala ab’omu matendekero aga waggulu bamanyi n’okukwata ku fiizi zaabwe ne baziwa abalenzi bano.\nAboomukwano nga bali mu laavu. Baabadde ku Ambiance e Bukesa.\nENSONGA z’omukwano zikyuse ensangi zino. Gye buvuddeko ng’omusajja y’atoola ensimbi n’awa omuwala gw’ayagala mu ngeri y’okumukwana. Wabula mu kiseera kino abawala bangi abakyali ku mudaala omuli n’abo abali mu matendekero aga waggulu, beegula lutali luno eri abasajja okubaganza. Ate n’abasajja bafuuse bakuuzi anti bayitirizza okwagala eby’obwereere.\nWammanga bye bimu ku bintu bye bakola ebiraga nti beegula.\nBabawa ssente enkalu;\nAbalenzi b’ennaku zino tebakyafa bwavu. Obwavu bwe bumuluma akwata bukwasi ssimu n’akubira omuwala yenna gwe yeegwanyiza n’amusaba okumuwolayo ku ssente.Abawala bangi mu mbeera eno bagwa ne ku mabanja ne beewola ssente ne baziwa abalenzi bano.\nAbawala ba leero bakwata kisooka mu kutonera abasajja ebirabo. Abawala bagula ebirabo okuviira ddala ku bitono ng’essimu, kkamera, empale, essaati, essuuti n’okutuukira ddala ku binene ng’emmotoka. Omusajja alabira awo ng’ekirabo nga kino kimutuuseeko. Ate oluusi n’abazadde babayambako bwe baba basiimye omulenzi.\nAbawala balina enkola y’okutwala abalenzi be baganza mu bifo eby’enjawulo omuli amazina, emizannyo, mu bifo ebisanyukirwamu, ebweru w’eggwanga n’ebirala ne babasasulira kalonda yenna. Mu mbeera eno omusajja ayinza obutateekamu nnusu ye n’emu.\nOmuwala oluba okulaba omulenzi gw’ayagala n’amanya ne w’asula ekiddirira kwe kunona ssente n’asasula ennyumba emyezi egiwerera ddala. Kuno kw’agatta okugulira mu nnyumba eno ebintu nga ppaasi, ttivvi, ebyokulya ne kalonda omulala. Abamu omusajja bw’aba azimba amuyambako.\nBabatwalira emmere, ku mulimu\nOmuwala ow’ekika kino tekimugaana kwetikka mmere nfumbe oba ebibala n’abitwalira munne ku mulimu oba awaka. Kuno kwe bagatta ebyokulya ebirala bye bagula mu ‘supamaketi’ ne babitwalira abasajja.